Minuri/sinhala-corpus-wikipedia huggingface dataset:
මෙම සිදුවීම එම දිනවල මාධ්‍ය උන්මාදයක් සඳහා හේතු විය
මෙකල ඔවුන්ගේ නියෝජිත ආයතන නිශ්ශබ්ද ප්‍රතිපත්තියක් අනුගමනය කළ අතර, නළු-නිළි දෙපළ ද මාධ්‍යයට නිරාවරණය වූයේ අල්ප වශයෙනි
ජි විසින් ජූනි 11 දින සිය රසිකයින්හට ට්විටර් ගිණුමෙහි දිරි ගැන්වුම් ප්‍රකාශයක් සටහන් කොට ඇත
යූ ජීවත්වන ග්යොංගිහි, බුදං ප්‍රදේශයේ උද්‍යානයක මෙම පෙම් යුවළ මැදියම් රැයේ සිටින ඡායාරූප කිහිපයක් Sportsseoul
com නැමැති ඕපාදූප වෙබ්අඩවිය මගින් ප්‍රකාශයට පත් කිරීමත් සමග, යූ ඊළඟ දිනයේ, හනම් ජූනි 18 දින ගුවන් විදුලි වැඩසටහනක දී සිය සම්බන්ධය තහවුරු කළා ය
ඇය පැවසූයේ, "අප තීරණයේ කළේ ඔහු විසින් ඉන්-හ්‍යුන්ගේ මිනිසා වීම නවතා, යූ ඉන්-නාගේ මිනිසා වීමට උත්සාහ දරන බවයි." යනුවෙනි
අන්තර්ජාතික විකාශය
  - එරට ජීඑම්ඒ නෙට්වර්ක් නාළිකාව මගින් ක්වීන් ඇන්ඩ් අයි යන තේමාව ඔස්සේ මෙය විකාශය කරන ලද්දේ 2013 අප්‍රේල් 29 සිට ජූනි 20 වනදා දක්වා ය
- Боловсрол ТВ නාළිකා ඔස්සේ 2013 ඔක්තෝබර් 16 සිට ඔක්තෝබර් 31 වනදා තෙක් විකාශය කරන ලදී
- චැනල් යූ නාළිකාව ඔස්සේ විකාශය විය
- 8ටීවී නාළිකාව ඔස්සේ විකාශය විය
- පීපීටීවී එච්ඩී නාළිකාව ඔස්සේ විකාශය කෙරිණි
සම්මාන සහ නිර්දේශ

මූලාශ්‍ර

බාහිර සබැඳි
නිල වෙබ්ඩඅඩවිය  
ක්වීන් ඉන්-හ්‍යුන්’ස් මෑන් සඳහා හන්සිනෙමාහි ඇති ගිණුම

2012 දකුණු කොරියානු රූපවාහිනී කතාමාලා ඇරඹීම්
2012 දකුණු කොරියානු රූපවාහිනී කතාමාලා අවසන් වීම්
2010 දශකය තුළ දකුණු කොරියානු රූපවාහිනී කතාමාලා
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
කොරියානු-භාෂා රූපවාහිනී වැඩසටහන්කරණය
කාල තරණ රූපවාහිනී කතාමාලා
TVN (දකුණු කොරියාව) රූපවාහිනී නාට්‍ය
දකුණු කොරියානු ‍ෆැන්ටසි රූපවාහිනී කතාමාලා
රූපවාහිනී කතාමාලා
ගොර්යෝහි තේජෝ (ජනවාරි 31, 877 – ජූලි 4, 943) හෙවත් තේජෝ වං ගොන් (වං කොන්, 왕건) යනුවෙන් හැඳින්වෙන්නේ 10වන සියවසේ සිට 14වන සියවස දක්වා පැවති කොරියාවේ ගොර්යෝ රාජවංශයේ ආරම්භක පාලකයායි
තේජෝ රජු විසින් 918 සිට 943 දක්වා කොරියාව පාලනය කරන ලදී
පසුබිම
877දී තේජෝ, සොංදෝ (නූතන කේසොං) නුවර ප්‍රමුඛ වෙළඳ පවුලක උපන්නේ ය
මෙම වෙළෙන්දන් විසින් යේසොං ගංගාවේ වෙළඳාම පාලනය කරන ලදී
ඔහුගේ පියා වූ වං යුං (왕륭, 王隆) චීනය සමග වෙළඳාමෙන් විශාල ධනස්කන්ධයක් උපයා ගැනීමට සමත් විය
ඔහුගේ පූර්වජයන් පුරාතන ගොගුර්යෝ රාජ්‍යයේ සීමාවේ විසූ බැවින්, වං ගොන් ගොගුර්යෝවෙන් පැවතෙන්නෙක් ලෙස සැලකිණි
වං ගොන්, සිය පෙළපත ගොගුර්යෝ වංශවත් පෙළපතක් යැයි පවසා ඇත
බලයට පත්වීම
තේජෝ සිය වෘත්තිය ආරම්භ කළේ පසුකාලීන තුන් රාජධානි (හන්ජා
後三國時代) අවුල් සහගත තත්ත්වයට පත්ව ඇති යුගයකයි
සිල්ලා රාජධානියේ පසුකාලීන වර්ෂයන්හි බොහෝ ප්‍රාදේශීය නායකයින් සහ මංකොල්ලකරුවන්, ජනතාවගේ තත්ත්වය වැඩිදියුණු කිරීමට ශක්තිමත් නායකත්වයක් හෝ ප්‍රතිපත්ති නොවූ ජින්සොං රැජිනට එරෙහිව කැරලි ගසන්නට විය
මෙම කැරලිකරුවන් අතරින් වයඹදිග පෙදෙසේ ගුං යේ (궁예
弓裔) සහ නිරිතදිග පෙදෙසේ ග්යොං හ්වොන් (견훤
甄萱) බලය අතින් වර්ධනය විය
බොහෝ අනෙක් කැරලි කණ්ඩායම් පරාජය කළ ඔවුහු ප්‍රාදේශික සිල්ලා නායකයින් සහ මංකොල්ලකරුවන්ට එරෙහිව සටන් කළහ
895දී, ගුං යේ විසින් සොංදෝ පෙදෙස පිහිටි සිල්ලාවේ වයඹදිග කලාපය වෙත සේනා මෙහෙයවන ලදී
තේජෝගේ පියා වූ වං යුං (පසුව ගොර්යෝහි සේජෝ) ඇතුළු බොහෝ ප්‍රාදේශික වංශිකයින් ක්ෂණිකව ගුං යේට යටත්වූහ
සිය පියාව අනුගමනය කළ වං ගොන් තේබොං රාජ්‍යයේ අනාගත පාලකයා වූ ගුං යේ යටතේ සේවය කරන්නට වූයේ ය
යුධ අණදෙන නිලධාරියකු ලෙස වං ගොන් දැක්වූ දක්ෂතාව වටහාගත් ගුං යේ ඔහුව සෙන්පති තනතුරට උසස් කොට සිය සොහොයුරකුට මෙන් සැලකී ය
900දී ප්‍රාදේශීක වංශිකයන්ට සහ චුංජු ප්‍රදේශයේ පසුකාලීන බෙක්ජේ හමුදාවන්ට එරෙහිව සාර්ථක ආක්‍රමණයක් මෙහෙයවීම හේතුවෙන් ඔහු තවත් රජුගේ ප්‍රසාදයට ලක් විය
903දී, ග්යොං හ්වොන් සිල්ලාවට එරෙහි යුද්ධයේ නිරතව සිටින විට ඔහු විසින් හුබෙක්ජේ (ක්‍යුම්සුං, පසුව නාජු) හි නිරිතදිග වෙරළතීරය වෙත නාවික ආක්‍රමණයක් දියත් කරන ලදී
තවත් යුධ ව්‍යාපාර මාලාවක් මෙහෙයවූ ඔහු සිල්ලාවේ පාලනය යටතේ පැවති දරිද්‍රතාවෙන් පෙළුණු ජනයා යටත් කරගත්තේ ය
ඔහුගේ නායකත්වය සහ උදාරභාවය මහජනයාගේ පැසසුමට ලක් විය
913දී, අලුතෙන් පිහිටුවූ තේබොං රාජ්‍යයේ අග්‍රාමාත්‍යවරයා ලෙස වං ගොන්ව පත්කෙරිණි
එහි රජු වූ ගුං යේ තමන් බුදුන් වහන්සේට සම්බන්ධ බව පවසාගන්නට වූ අතර, සිය ආගමික අදහස්වලට විරුද්ධ වූ ජනයාට දඬුවම් පැමිණවී ය
බොහෝ භික්ෂූන්ට දඬුවම් කළ ඔහු සිය බිසව සහ පුතුන් දෙදෙනාට ද දඬුවම් පැමිණවී ය
මේ නිසා ජනතාව ක්‍රමයෙන් ඔහුගෙන් දුරස් වන්නට වූහ
ඔහුගේ මිල අධික චාරිත්‍ර සහ දැඩි පාලනය නිසා ජනතා අප්‍රසාදය වැඩි විය
සිහසුනට පත්වීම සහ ගොර්යෝව පිහිටුවීම

918දී, තේබොං රාජ්‍යයේ ඉහළම සෙන්පතීන් සිව්දෙනා වූ හොං යු (홍유
洪儒), බේ හ්යොංග්යොං (배현경
裵玄慶), ෂින් සුං-ග්යොම් (신숭겸
申崇謙) සහ බොක් ජිග්යොම් (복지겸
卜智謙) රහසිගත මුණගැසී ගුං යේව සිහසුනෙන් පහකොට වං ගොන්ව සිංහාසනාරූඪ කිරීමට සැලසුම් කළහ
මුලින් වං ගොන් මෙම අදහසට විරුද්ධ වුවත්, පසුව එකඟ විය
එම වර්ෂයේ දී ම, ගුං යේව සිහසුනෙන් නෙරපූ අතර එහි අගනුවර වූ චෝර්වොන් අසදී ඔහුව ඝාතනය කෙරිණි
මෙම කෙටි කාලීන රාජ්‍යයේ රජු‍ ලෙස ඔවුහු වං ගොන්ව පත්කළහ
වං ගොන් විසින් රාජ්‍යයේ නාමය ගොර්යෝ ලෙස වෙනස්කොට ගොර්යෝ රාජවංශය ඇරඹී ය
ඊළඟ වර්ෂයේ එහි අගනුවර සිය මුල් ගම වූ ගේග්යොං වෙත ගෙනයන ලදී
බුදු දහම රාජ්‍යයේ ජාතික ආගම ලෙස නම්කළ රජු බල්හේ පාලනය යටතේ පැවති කොරියාවේ උතුරු කොටස් සහ මැංචූරියාව ආක්‍රමණයට අදහස් කළේ ය
926දී ඛිටන් ආක්‍රමණිකයන් විසින් බල්හේ රාජ්‍යයට අයත් වූ මැංචූරියාවේ විශාල කොටසක් සහ සයිබීරියාවේ කොටසක් ආක්‍රමණය කළ අතර, බල්හේ රාජ්‍යයේ අවසන් කිරුළහිමි කුමරු වූ දේ ග්වං-හ්යොන්ගේ නායකත්වයෙන් එහි බහුතරයක් ජනයා ගොර්යෝ වෙත පලා ආහ
බල්හේ සහ ගොර්යෝව එකම සම්භවයක් (ගොගුර්යෝ රාජ්‍යයේ අනුප්‍රාප්තික රාජ්‍ය) සහිත ජනයාගෙන් සමන්විත වූ හෙයින් බල්හේ ජනයා තමන්ගේම ජනයා ලෙස තේජෝ රජු විසින් පිළිගන්නා ලදී
අනතුරුව ඔහු ගොගුර්යෝවේ පැරණි අගනුවර වූ අත්හැර දමා තිබූ ප්‍යෝංග්යෑං නුවර අල්ලා ගත්තේ ය
ප්‍රාදේශි වංශ ආක්‍රමණය කොට තම ඍජු අණසකට ගැනීම වෙනුවට ඔහු සන්ධානයන් ඇතිකරගත්තේ ය
පසුකාලීන තුන් රාජධානි යුද්ධය
927දී, හුබෙක්ජේ රාජ්‍යයේ ග්යොන් හ්වොන් සිල්ලාවේ අගනුවර වූ ග්යොංජු වෙත සේනා මෙහෙයවා එහි රජු වූ ග්යොංගේ රජුව මරණයට පත්කළේ ය
අනතුරුව ගොර්යෝවට එරෙහිව සටන් වැදීමට ප්‍රථම ඔහු සිය රූකඩයක් වූ ග්යොංසුන් රජුව සිහසුනෙහි තැබී ය
මෙම පුවත අසා, නැවත පැමිණෙමින් සිටි තේජෝ දේගු අසල ගොංසන් පෙදෙසේ දී අශ්වාරෝහක භටයින් 5000ක් සමග ග්යොන්ගේ හමුදා ආක්‍රමණය කිරීමට තීරණය කළේ ය
ඔහු හුබෙක්ජේ හමුදා සමග සටන් කළ ද, ඉන් ඔවුනට බරපතල ලෙස හානි සිදු වූ අතර වං ගොන්ගේ හමුදා පරාජයට පත් විය
එහිදී ඔහුගේ හමුදාවේ විශාල පිරිසක් මියගිය අතර, වං ව රජු බවට පත්කළ කිම් නක් සහ ෂින් සුං-ග්යොම් සෙන්පතීන් ද මියගියේ ය
කෙසේනමුත්, ඉක්මණින් යථා තත්ත්වයට පත් වූ ගොර්යෝව සාර්ථකව හුබෙක්ජේ හමුදා පරාජය කිරීමට සමත් විය
935දී, සිල්ලාවේ අවසන් රජු වූ ග්යොංසුන් රජු තමන්ට සිය රාජ්‍යය රැක ගත නොහැකි බව වටහාගෙන සිය රාජ්‍යය සමග තේජෝට යටත් විය
ඔහුගේ යටත් වීම සතුටින් පිළිගත් තේජෝ ඔහුට කුමාර පදවියක් පිරිනමා ඔහුගේ දියණියව විවාහකොට ගත්තේ ය
(වං ගොන්හට රැජිනියන් සයදෙනකු විය
ඊට අමතරව සෑම ප්‍රාදේශීය නායකයකුගේම දියණියන්ව ද සිය බිරියන් කොටගත්තේ ය) මේ හේතුවෙන් ග්යොන් හ්වොන් වික්ෂිප්ත විය‍
සංජු ප්‍රදේශය පාලනය භාරව සිටි ග්යොන්ගේ පියා ද කැරැලි ගසා ගොර්යෝවට යටත් විය
ඔහුට රජකුගේ පියා ලෙස පිළිගැනීම හිමි විය
එම වර්ෂයේ දී ම, ග්යොන් හ්වොන්ගේ වැඩිමහල්ම පුත්‍රයා වූ ග්යොන් සින්ගොම් (හන්ජා
甄神劍) සිය සොයුරන් වූ යැංගොම් සහ යොංගොම් සමග එක්ව සිය පියාණන්ට විරුද්ධව කුමන්ත්‍රණය කළහ
එයට හේතුව ඔවුන්ගේ පියා විසින් ඔවුන්ගේ අර්ධ-සොයුරු ගුම්ගං හට සිහසුන පැවරීමට අදහස් කිරීමයි
ග්යොන් හ්වොන්ව පිටුවහල් කොට ගුම්සන්සාහි සිරගත කෙරිණි
නමුත් ඔහු ගොර්යෝව වෙත පලාගියේ ය
ඔහුට ද තේජෝගේ පියාට මෙන් සැලකිලි හිමි විය
ගොර්යෝ විජයග්‍රහණය සහ එක්සත් කිරීම
936දී, වං විසින් පසුකාලීන බෙක්ජේ රාජ්‍යයේ සින්ගොම්ට එරෙහිව සිය අවසන් ආක්‍රමණය දියත් කරන ලදී
සින්ගොම් තේජෝට එරෙහිව යුධ වැදුණ ද, රාජ්‍යයේ අභ්‍යන්තර අරගල හේතුවෙන් ඔහුට තේජෝට යටත් වීමට සිදු විය
මෙලෙසින් වං ගොන් අවසානයේ හුබෙක්ජේ රාජ්‍යය නිල වශයෙන් යටත් කොටගෙන එක්සත් සිල්ලා යුගයෙන් පසු නැවත වරක් රාජ්‍යය එක්සත් කළේ ය
943 වනතෙක් රාජ්‍ය පාලනය සිදුකළ ඔහු රෝගයකින් මියගියේ ය
තේජෝ සිය සතුරන්ව පවා රාජ්‍ය පාලනයට සම්බන්ධ කොටගත්තේ ය
ඔහු විසින් පරාජය ‍කළ නොයෙකුත් රාජ්‍යයන්හි පාලකයින්හට තනතුරු සහ ඉඩම් ප්‍රදානය කරන ලදී
පසුකාලීන බෙක්ජේ, සිල්ලා සහ බල්හේ රාජ්‍යයන් ද මේ වන විට බිඳවැටෙමින් පැවතිණි
එසේම ඔහු සිල්ලාවේ අවසන් කාලයේ බිඳවැටෙමින් පැවති සිය රාජ්‍යයේ ස්ථාවරත්වය සහ ඒකාබද්ධතාව යළි නගාසිටුවීමට සමත් විය
බල්හේ රාජධානියේ බිඳ වැටීමෙන් පසු එහි අවසන් කිරුළහිමි කුමරු ගොර්යෝව වෙත පලාගියේ ය
එහිදී ඔහුව උණුසුම් අයුරින් පිළිගැනුණු අතර, වං ගොන් විසින් ඔහුව සිය රාජකීය පවුලට ඇතුළත් කරගන්නා ලදී
මෙලෙසින් පැරණි ගොගුර්යෝ රාජධානියේ අනුප්‍රාප්තික රාජ්‍ය ද්විත්වය ඒකාබද්ධ විය
උරුමය

936දී පසුකාලීන තුන් රාජධානි එක්සත් කිරීම කොරියානු ඉතිහාසයේ අතිශය වැදගත් සිදුවීමකි
668දී සිල්ලා රාජ්‍යය විසින් සිදුකළ එක්සත් කිරීමේ දී සිදුවූයේ කොරියානු අර්ධද්වීපයේ ජනයාගෙන් අඩක් සහ ඔවුන්ගේ භූමි ප්‍රදේශ එක්සත් කිරීම පමණි
(එකල ඔවුන් සැලකූයේ තමන් රාජ්‍ය වශයෙන් බෙදී සිටිය ද එකම ජන කොට්ඨාසයක් බවයි) නමුත් අර්ධද්වීපයේ උතුරු පෙදෙස ගොගුර්යෝවේ නැවත උපතක් ලෙස සැලකුණු බල්හේ රාජ්‍යය විසින් පාලනය කරන ලදී
කෙසේනමුත් 936දී වං ගොන් විසින් සිදුකළ එක්සත් කිරීම බොහෝදුරට සම්පූර්ණ එක්සත් කිරීමක් ලෙස සැලකෙයි
(මෙය ඇරඹුණේ 7වන සියවසේ පසුකාලීන සිල්ලා සහ බල්හේ රාජ්‍ය අතර තනි රාජධානියක් ලෙසයි) අනතුරුව කොරියානු අර්ධද්වීපයේ ජනතාව 1948 වනතෙක්ම එක්සත් රාජ්‍යයක් ලෙස පැවතිණි
1948දී රුසියානු සහ එක්සත් ජනපද හමුදා අතින් කොරියාව උතුරු සහ දකුණු ලෙස කොටස් දෙකකට වෙන් විය
නූතන නාමයක් වන "කොරියා" යන නාමය සම්භවය වී ඇත්තේ "ගොර්යෝ" යන නාමයෙනි
ගොර්යෝ නාමය "ගොගුර්යෝ" යන නාමයෙන් පැනනැගුණකි
වං ගොන් සිය රාජධානිය ගොගුර්යෝවේ උරුමයක් ලෙස සිතීම එයට හේතුවයි. කොරියානු අර්ධද්වීපය තනි රාජ්‍යයක් ලෙස සම්පූර්ණයෙන් එක්සත් කළ පළමු පාලකයා ලෙස සැලකෙන ඔහුගේ ක්‍රියාකලාපය, වර්තමාන කොරියානු අර්ධද්වීපයේ බෙදීම සඳහා ද ආදර්ශයක් යැයි බොහෝ කොරියානුවන් සලකනු ලබයි
පවුල

ගොර්යෝ රාජවංශයේ මුල්කාලයේ කිරුළහිමි කුමරු (හන්ජා
太子) යන නාමය හුදෙක්ම රජුගේ පුතුන් සඳහා වූ රදළ පදවියක් ලෙස සැලකිණි
රාජකීය උරුමකරු සඳහා වෙනම පදවියක් පැවතිණි (හන්ජා
正尹)
පූර්වජයන්
කුක්ජෝ රජු - ජුංහ්වා රැජින
යුයිජෝ රජු - වොන්චං රැජින
ගොර්යෝහි සේජෝ - විසුක් රැජින
බිසෝවරුන් සහ ඔවුන්ගේ දරුවන්
සින්හ්යේ රැජින (신혜왕후)
ජංහ්වා රැජින (장화왕후)
ගොර්යෝහි හ්යේජොං (혜종), 1වන කුමරු
සින්මියොංසුන්සොං රැජින (신명순성왕후) 
කිරුළහිමි තේ කුමරු (태자 태), 2වන කුමරු
ගොර්යෝහි ජොංජොං (정종), 3වන කුමරු
ගොර්යෝහි ග්වංජොං (광종), 4වන කුමරු
උප රජ මූන්වොන් (문원대왕), 14වන කුමරු
ජ්‍යුංතොං ගූක්සා (증통국사)
නක්ලං කුමරිය (낙랑공주)
හ්‍යුංබං කුමරිය (흥방공주)
සින්ජොං රැජින (신정왕후)
දේජොං රජ (대종), 8වන කුමරු (6වන රජු වූ සොංජොංගේ පියා)
දේමොක් රැජින (대목왕후), (5වන රජු වූ ග්යොංජොංගේ මව)
සින්සොං රැජින (신성왕후)
ආන්ජොං රජ (안종), 13වන කුමරු (8වන රජු වූ හ්යොන්ජොංගේ පියා)
ජොංදොක් රැජින (정덕왕후)
වංවි කුමරු (왕위군), ජොංදොක් රැජිනගේ 1වන පුත්‍රයා
ඉන්-‍ඒ කුමරු (인애군), ජොංදොක් රැජිනගේ 2වන පුත්‍රයා
කිරුළහිමි වොන්ජං කුමරු (원장태자), ජොංදොක් රජැිනගේ 3වන පුත්‍රයා
ජොහ්-යි කුමරු (조이군)
මුන්හ්යේ රැජින (문혜왕후), ජොංදොක් රැජිනගේ 1වන දියණිය
සොන්-උයි රැජින (선의왕후), ජොංදොක් රැජිනගේ 2වන දියණිය
නොහඳුනන කුමරියක්
හොන්මොහ්ක් මහා ආර්යාව (헌목대부인)
කිරුළහිමි සූම්යොං කුමරු (수명태자)
ජොංමෝක් ආර්යාව (정목부인)
සූන්ආන් වැන්දඹු රජබිසව (순안왕대비)
දොංග්යැංවොන් ආර්යාව (동양원부인)
කිරුළහිමි හ්යෝමොහ්ක් කුමරු (효목태자)
කිරුළහිමි හ්යෝඉයුන් කුමරු (효은태자), 9වන කුමරු
සූක්මොහ්ක් ආර්යාව (숙목부인)
කිරුළහිමි වොන්න්‍යුං කුමරු (원녕태자)
චොනාන්බුවොන් ආර්යාව (천안부원부인)
කිරුළහිමි හ්යෝසුං කුමරු (효성태자)
කිරුළහිමි හ්යෝජි කුමරු (효지태자)
හ්‍යුංබොක්වොන් ආර්යාව (흥복원부인)
කිරුළහිමි ජිහ්ක් කුමරු (태자 직)
නොහඳුනන කුමරියක්
හුදේල්‍යංවොන් ආර්යාව (후대량원부인)
දේම්යොංජූවොන් ආර්යාව (대명주원부인)
ග්වංජූවොන් ආර්යාව (광주원부인)
සොග්වංජූවොන් ආර්යාව (소광주원부인)
ග්වංජූවොන් කුමරු (광주원군), 10වන පුත්‍රයා
දොංසන්වොන් ආර්යාව (동산원부인)
යෙහ්වා ආර්යාව (예화부인)
දේසෝවොන් ආර්යාව (대서원부인)
සෝසෝවොන් ආර්යාව (소서원부인)
සෝජොන්වොන් ආර්යාව (서전원부인)
සින්ජූවොන් ආර්යාව (신주원부인)
වොල්හුවොවොන් ආර්යාව (월화원부인)
සෝහ්වංජූවොන් ආර්යාව (소황주원부인)
සොංමූ ආර්යාව (성무부인)
කිරුළහිමි හ්යෝජේ කුමරු (효제태자)
කිරුළහිමි හ්යෝම්යොං කුමරු (효명태자)
බෝප්ද්‍යුං කුමරු (법등군)
ජලි කුමරු (자리군)
නොහඳුනන ‍කුමරියක්
යුයිසොංබුවොන් ආර්යාව (의성부원부인)
යුයිසොංබුවොන් මහා කුමරු (의성부원대군)
වොල්ක්යොංවොන් ආර්යාව (월경원부인)
මොංල්‍යැංවොන් ආර්යාව (몽량원부인)
හේල්‍යැංවොන් ආර්යාව (해량원부인)

ජනප්‍රිය සංස්කෘතිය තුළ
2000 වසරේ කථාංග 200කින් යුත් කතාමාලාවක් වූ තේජෝ වං ‍ගොන් තුළ තේජෝ (වං ගුන්) ගේ දිවිය නිරූපිත ය
මෙහි ප්‍රධාන චරිතය චෝයි සූ-ජොං විසින් නිරූපණය කරන ලදී‍
සිවිලයිසේෂන් III
ප්ලේ ද වර්ල්ඩ් සහ සිවිලයිසේෂන් IV
වෝ ලෝඩ්ස් යන වීඩියෝ ක්‍රීඩාවල "වං කොන්" හෙවත් ගොර්යෝහි තේජෝ රජු කොරියානු අධිරාජ්‍යයේ ක්‍රීඩා චරිතයකි
2015 MBC කතාමාලාවක් වූ ෂයින් ඕ ගෝ ක්‍රේසි කතාමාලාව තුළ ද ඔහුගේ චරිතය නිරූපිත ය
2016දී දකුණු කොරියානු රූපවාහිනී නාළිකාවක් වූ SBS නාළිකාව මගින් විකාශය කළ මූන් ලවර්ස්
ස්කාලට් හාට් රියෝ නැමැති මාලානාට්‍යය මගින් අනාගතයෙන් පැමිණි ගැහැනු ළමයකු සහ ගොර්යෝවේ තේජෝ සහ ඔහුගේ පුතුන්ගේ යුගයේ ඇයගේ අත්දැකීම් නිරූපණය වේ
මෙහි තේජෝ රජුගේ චරිතය ජොන් මින්-කි විසින් නිරූපණය කරයි
සටහන්

මේවාත් බලන්න
ගොර්යෝ රාජවංශයේ පවුල් ගස
කොරියාවේ පාලකයින්
කොරියාවේ ඉතිහාසය
වං (පවුල් නාමය)
වං ගොන් රජුගේ සොහොන

මූලාශ්‍ර

බාහිර සබැඳි
"වං ගොන් 'ගොර්යෝහි තේජෝ' තේජෝ (태조)" යුධ සෙන්පති සහ කොරියාවේ ගොර්යෝ රාජවංශයේ ආදිකර්තෘ
අගෝ 19, 2011. සම්ප්‍රවේෂණය අගෝ 20, 2011.

877 උපත්
943 මරණ
ගොර්යෝ පාලකයින්
කොරියානු සෙන්පතීන්
9වන සියවසේ ආසියාවේ පාලකයින්
10වන සියවසේ ආසියාවේ පාලකයින්
සිල්ලාහි ජින්දොක් රැජින (රාජ්‍ය සමය
647-654) යනු කොරියාවේ තුන් රාජධානිවලින් එකක් වූ සිල්ලා රාජධානියේ විසූ රාජ්‍ය පාලනය කළ රැජිනියන් අතුරින් අයෙකි
ඇය  විසින් 647 සිට 654 දක්වා සිල්ලාවේ රාජ්‍ය පාලනය මෙහෙයවන ලදී
ඇය සිල්ලා රාජධානියේ 28වන රාජ්‍ය පාලකයා වූ අතර එම රාජ්‍යයේ විසූ දෙවන රාජ්‍ය කරන රැජිනිය ද විය
ඇයට පෙර රාජ්‍ය විචාළ ඇගේ පූර්වප්‍රාප්තික සොන්දොක් රැජින එරට පළමු රාජ්‍ය කරන රැජිනිය වූවා ය
ඇගේ රාජ්‍ය සමයේ සිල්ලා රාජ්‍යය චීන ටෑං රාජ මාලිගය හා මිත්‍රව අසල්වැසි බෙක්ජේ රාජ්‍යය සමග ගැටුම් ඇතිකරගත්තේ ය
එසේම ටෑංහි ගඔෂොං අධිරාජයා වෙත කවියක් ලිවීම සම්බන්ධයෙන් ඇය ප්‍රසිද්ධියට පත් වූවා ය
රාජ්‍ය සමය

සොන්දොක් රැජිනගේ මරණින් පසු සිල්ලා රාජධානියේ සිහසුනට පත් ජින්දොක් රැජින සිල්ලාවේ දෙවන රාජ්‍ය කරන රැජිනිය වූවා ය
සිල්ලාවේ අනන්‍ය කුල ක්‍රමයේ ඉහළම කුලය වූ සොංගොල් කුලයේ අවසන් රාජ්‍ය පාලකයා වූයේ ද ඇයයි
ඇග් සැබෑ නාමය ස්‍යුංමන් යන්නයි
ඇගේ පියා වූ කිම් ගුක්බන්, ජින්ප්යොං රජුගේ බාලම සොහොයුරා වූ අතර, ඇගේ මව වොල්ම්යොං ආර්යාව නම් වූවා ය
ඇගේ සත් අවුරුදු රාජ්‍ය පාලන සමය තුළ, ජින්දොක් රැජින ප්‍රධාන වශයෙන්ම සිය අවධානය යොමුකළේ රාජ්‍යයේ විදේශ ප්‍රතිපත්තිය පිළිබඳවයි. කිම් යුෂින් නැමැති සෙන්පතියාගේ ආධාර ඇතිව ඇය සිල්ලා රාජ්‍යයේ ආරක්ෂාව ශක්තිමත් කිරීමට සමත් වූ අතර, ටෑං චීනය සමග ඇගේ රාජධානියේ සම්බන්ධතා ද වැඩි දියුණු කිරීමට උත්සාහ ගත්තා ය
මෙම උත්සාහයන් පසුකලෙක තුන් රාජධානි (සිල්ලා, බෙක්ජේ, සහ ගොගුර්යෝ) එක්සත් කිරීමට පදනම දැමූයේ යැයි කීම අසත්‍යයක් නොවේ
මීට අමතරව ඇය විසින් පුම්ජු බදු එකතු කිරීමේ ක්‍රමය පුළුල් කරන ලදී
ජින්දොක් රැජිනගේ සොහොන ග්යොංජු නගරයේ කඳු ගැටයක් මත පිහිටා ඇත
ඇතැම් ඉතිහාසඥයන් මෙම ස්ථානය සැබැවින්ම ජින්දොක් රැජිනගේ සොහොන වේ දැයි සැක පහළ කරති
සම්ගුක් සගි නැමැති ඓතිහාසික ග්‍රන්ථයේ සඳහන් වන්නේ ඇයව භූමදාන කෙරුණේ සර්යංබු නැමැති ස්ථානයේ බවයි. මෙම ස්ථානය ඉහත සොහොන පිහිටි ස්ථානයට විරුද්ධ පිහිටුමක පිහිටා ඇත
උරුමය
887දී ජොංගං රජු මිය යමින් සිටින විට, රජු විසින් සිය සොහොයුරිය වූ සිල්ලාහි ජින්සොං රැජිනව සිය අනුප්‍රාප්තිකයා ලෙස නම් කළේ ය
මේ සඳහා සිල්ලාහි සොන්දොක් රැජින සහ ජින්දොක් රැජින වැනි රැජිනියන්ගේ සාර්ථක රාජ්‍ය සමයයන් පූර්වාදර්ශයක් වන්නට ඇත
මේවාත් බලන්න
 කොරියාවේ ඉතිහාසය
 සිල්ලා
 සිල්ලාහි සොන්දොක් රැජින
 කොරියාවේ තුන් රාජධානි

සටහන්

මූලාශ්‍ර
 

සිල්ලා පාලකයින්
රාජ්‍ය කරන රැජිනියන්
7වන සියවසේ ලේඛිකාවන්
7වන සියවසේ ආසියාවේ රජවරුන්
7වන සියවසේ කාන්තා රාජ්‍ය පාලිකාවන්
සිල්ලාවේ කුමරියන්
අරාං ඇන්ඩ් ද මැජිස්ට්‍රේට් (
හෙවත් ටේල් ඔෆ් අරාං) යනු 2012දී විකාශය වූ දකුණු කොරියානු ඓතිහාසික රූපවාහිනී කතාමාලාවකි
මෙහි ප්‍රධාන චරිත ලී ජූන්-ගි, ෂින් මින්-ආ සහ යොන් වූ-ජින් විසින් නිරූපණය කරනු ලබයි
මෙම කාලාන්තර ත්‍රාසජනක-ප්‍රේම කතාමාලාව සඳහා පාදක වී ඇත්තේ අසාධාරණ අයුරින් මියයාම නිසා නැවත භූතයකුව ඉපිද සිය මරණය පිළිබඳ අනාවරණයට පැමිණෙන අරාං පිළිබඳ ජනකථාවයි. MBC නාළිකාව ඔස්සේ 2012 අගෝස්තු 15 සිට ඔක්තෝබර් 18 දක්වා විකාශය වූ මෙය බදාදා සහ ප්‍රහස්පතින්දා දිනවල 21
55ට කථාංග 20කින් යුතුව විකාශය කෙරිණි
කථා පුවත
සිය මව මිර්යැං ගම්මානයේ සිටින බවට වූ කටකතා අසා, වංශවතකු වූ කිම් ඉයුන්-ඕ (ලී ජොං-ගි) සිය මව සොයමින් නගරයට පැමිණෙයි
ඔහුට භූතාත්ම ශ්‍රවණයට, දැකීමට සහ ස්පර්ශ කිරීමට විශේෂ හැකියාවක් පවතී
නමුත් ඔහු ඒ බව කිසිවකුටවත් හෙළි නොකරන්නේ අන්‍යන්ගෙන් තමන්ට බාධා වේ යැයි සිතා ය
භූතාත්මයක් බවට පත්ව සිටින අරාං (ෂින් මින්-ආ) හට සිය මතකයන් සියල්ල අහිමි වී ඇති අතර, තමන්ගේ මරණය සිදු වූ ආකාරය සොයාගන්නා තෙක් ඇයට සැනසීමක් නොවී ය
විනිසුරුවරුන් තිදෙනකු ඉදිරියේ ඇය පෙනී සිටිය ද, ඔවුන් කිසිවකුට ඇයව දැකගත හැකි වූයේ නැත
ඉයුන්-ඕ හට තමන්ව දැකගත හැකි බව ඇය දැනගන්නා විට, ඇය ඔහුගෙන් උපකාර ඉල්ලා සිටියි
පළමුව, ඉයුන්-ඕ ඇගේ ඉල්ලීම ප්‍රතික්ෂේප කරයි
නමුත් ඔහු අවසන් වර මුණගැසුණු අවස්ථාවේ මවට ලබාදුන් විශේෂ ආකාරයේ කොණ්ඩාකටුවක් අරාං සතුව තිබෙනු දැක ඔහු සිය අදහස වෙනස් කරගනියි
ඔහු විශ්වාස කළේ තමන් ඇයට උපකාර කළහොත්, අරාංට සිය මතකයන් යළි අවදිකොට ගෙන සිය මව පිළිබඳ තොරතුරු සොයාගත හැකි වන බවයි. ඔහු ඇයව ඇවිස්සීමට සිතා (ආදරණීයව) ඇයට “විස්මෘතිය” යන නාමය තබයි
නගරයේ නව විනිසුරුවරයා වශයෙන් ඔහු, ඇගේ මරණය වටා වූ සිදුවීම් සොයාබැලීම සඳහා ඇය සමග එක්ව කටයුතු කරයි
මෙය අද්භූත වංශවතකු වූ ජූ-වල් ද සම්බන්ධ බව පෙනෙයි
මෙහි දී ඔහුට අරාංව, ප්‍රාදේශීය ප්‍රධාන භූත මාරයකු වූ මු-යොංට හසු නොවී රැකගැනීමට ද සිදු වේ
අරාං සහ ඉයුන්-ඕ ගවේෂණයෙහි යෙදෙන විට ඔවුනට ජේඩ් අධිරාජයා සහ යොම්-රා ව ද මුණගැසෙන අතර, මිර්යැංහි සිදුවීම් මතුපිටින් පෙනෙනවාට වඩා බිහිසුණු බව ඔවුනට හැ‍ඟෙයි
චරිත නිරූපණය
ලී ජූන්-ගි, කිම් ඉයුන්-ඕ ලෙස
ෂින් මින්-ආ, අරාං/ලී සෝ-රිම් ලෙස
යොන් වූ-ජින්, ජූ-වල් ලෙස
හ්වං බෝ-රා, බං-වූල් යකැදුරු ලෙස
ක්වොන් ඕ-ජූං, දොල්-ස්වේ ලෙස
ඉයුන්-ඕගේ සේවකයා
හන් ජුං-සූ, මු-යොං ලෙස
ප්‍රධාන භූත මාරයා
කං මූන්-යොං, සියෝ ආර්යාව ලෙස
ඉයුන්-ඕගේ මව
කිම් යොං-ගුන්, චෝයි ආර්යාව ලෙස
යූ ස්‍යුං-හෝ, ජේඩ් අධිරාජයා ලෙස
දෙව්ලොව රජු
පාක් ජුන්-ග්‍යු, යම රජු ලෙස
පාතාල ලෝකයේ රජ
කිම් ක්වං-ක්‍යු, ලී බං ලෙස
ලී සං-හූන්, හ්‍යුං බං ලෙස
මින් සුං-වූක්, යේ බං ලෙස
කිම් මින්-ජේ, ගෝ දොල් ලෙස
සොං ජේ-ර්යොං, කිම් සෝ-බං ලෙස
නෝ හී-ජි, දෙව්ලොව සුරඟනක ලෙස
ලී යොං-යි, ලී සෝ-රිම්ගේ නිවෙස් බලාගන්නා ලෙස
ලිම් ජු-ඉයුන්, මු-යොන් ලෙස
යූන් ජූ-සං, කිම් මැතිතුමා ලෙස
ඉයුන්-ඕගේ පියා
යූන් දෝ-හ්‍යුන්, මිර්යැංහි හිටපු විනිසුරුවරයා ලෙස (පසුබිම් චරිතය, කථාංගය 1)
ජුං සූ-යොං, බං-වූල්ගේ සේවාලාභියා ලෙස (පසුබිම් චරිතය, කථාංගය 1)
ඉම් හ්‍යුන්-සික්, භූතාත්මයක් ලෙස (පසුබිම් චරිතය, කථාංගය 2)
‍ජොං බෝ-සොක්, ගුරුවරයකු ලෙස (පසුබිම් චරිතය, කථාංගය 14)
ලී සුං-මින්, දොරටුපාලකයකු ලෙස (පසුබිම් චරිතය, කථාංගය 20)

පසුබිම
මෙම කතාමාලාව සඳහා පාදක කොටගෙන ඇත්තේ ප්‍රකට ජනකථාවකි
මෙහි පැවසෙන්නේ මෙයයි
ජොසොන් යුගයේ මිර්යැං නගරයේ විසූ විනිසුරුවරකුගේ දියණියක වූ අරාං පවිත්‍ර, රූමත්, කරුණාබර හදවතැති දැරියක වූවා ය
මව නොමැතිව හැදීවැඩුණු ඇයට කෲර ආරක්ෂකයකු විය
ඔහු බෙක්ගා නැමැති සේවකයකු ලවා ඇයව දූෂණය කරවා, විනාශ කරවී ය
ඔහු ඇයට පහර දෙන විට ඇය විරෝධය පාන්නට වූ හෙයින් ඔහු පිහියෙන් ඇන ඇයව මරාදැමී ය
ඇගේ සිරුර දිරායාම පිණිස කැලයේ දමා යන ලදී
සිය දියණිය මිනිසකු සමග පලාගොස් ඇතැයි සිතූ ඇගේ පියා විනිසුරු තනතුරෙන් ඉල්ලා අස් වූ අතර, දැඩි අවමානයට පත් විය
ජනප්‍රවාදය අනුව මිර්යැං වෙත නව විනිසුරුවරයකු පැමිණෙන සෑම විටදී ම, පෙනී සිටින අරාංගේ භූතාත්මය ඔහුට සිය කථාව පැවසීමට තැත්කළත්, ඔවුහු බියෙන් පලා යති
නමුත් එක්දිනක් නගරයට නව විනිසුරුවරයකු පැමිණියේ ය
ලී සං-සා නැමැති තරුණයකු වූ ඔහු ඉදිරියේ ද අරාං පෙර පරිදිම පෙනීසිටියා ය
නමුත් මේ මිනිසා පලාගියේ නැත
අරාං කෙරෙහි අනුකම්පා සහගත වූ ඔහු ඇගේ ඝාතකයා සොයා ඇගේ මරණයේ පලිය ගැනීමට පොරොන්දු විය
ලී සං-සා විසින් බෙක්ගාව අල්ලාගත් අතර ඔහුට මරණ දඬුවම ලබාදිණි
ඉන් අනතුරුවට, අරාංගේ ආත්මය නගරයට නැවත කරදර කළේ නැත
නිෂ්පාදනය
2012 පෙබරවාරි මස යුධ සේවයෙන් ඉවත් වීමෙන් පසු මෙම කතාමාලාව ජී ජූන්-ගිගේ කලාදිවියේ යළි පැමිණීම සනිටුහන් කළේ ය
මෙම කතාමාලාව ෂින් මින්-ආගේ ප්‍රථම ඓතිහාසික ටෙලිනාට්‍ය අත්දැකීම වූ අතර 2010දී මයි ගර්ල්ෆ්‍රෙන්ඩ් ඊස් අ නයින්-ටේල්ඩ් ෆොක්ස් කතාමාලාවෙන් පසු යළි රූපවාහිනී තිරයේ පෙනී සිටින අවස්ථාව ද විය
මෙම කතාමාලාව රූගත කෙරුණේ ග්යොංගි පළාතේ MBC ඩ්‍රාමියා ටෙලිසිනමා ගම්මානයේ ය
පළමු තිරය පිටුපස ඡායාරූප මුදාහරින ලද්දේ 2012 ජූනි 22 දින ය
එහි දී මුදාහැරුණේ මැයි 23 දින නම්යංජුහි රූගත කිරීම් අතරතුර ගත් ඡායාරූප ය
ඉන් පසුව, 2012 ජූලි 11 දින තවත් ඡායාරූප මුදාහැරුණු අතර එමගින් ක්‍රියාදාම දර්ශන සහ ප්‍රධාන චරිත දෙකෙහි සමීප දසුන්, විශේෂයෙන්ම ලී සහ ෂින් වැතිර සිටින අවස්ථා නිරූපණය විණි
කතාමාලාව විකාශය ඇරඹීමට පෙර MBC නාළිකාව 2012 අගෝස්තු 8 දින විශේෂ කථාංගයක් විකාශය කළ අතර එය හව් ටු එන්ජෝයි අරාං ඇන්ඩ් ද මැජිස්ට්‍රේට් 100 ටයිම්ස් මෝ යනුවෙන් නම්කොට තිබිණි
මෙහි පෙර නොදුටු වීඩියෝ දර්ශන ඛණ්ඩ, තිරය පිටුපස විශේෂ සිදුවීම් සහ චරිත හා ඒවායේ සම්බන්ධතා පිළිබඳ විස්තරාත්මක වාර්තාවක් අඩංගු විය
MBC ආයතනය විසින් 2007දී ද ලෙජන්ඩ් නැමැති කතාමාලාවෙන් පසු වසර පහක් පුරාවට නිෂ්පාදනය කළ පළමු විශේෂ නාට්‍යය ද මෙම කතාමාලාවයි.

මෙම නාට්‍යයේ අයිතිය ජපානයට අලෙවි කළ අතර එහිදී එක් කථාංගයකට වොන් මිලියන 200 බැගින්, කථාංග 20කින් යුත් කථාමාලාව සඳහා වොන් බිලියන 4ක වාර්තාගත ආදායමක් හිමි විය
මෙය එතෙක් MBC ආයතනයට කථාංගයක් වෙනුවෙන් ඉහළම ආදායමක් හිමි කරදුන් මූන් එම්බ්‍රසිං ද සන් කතාමාලාවේ ආදායම ඉක්මවා යාමට සමත් විය
ඇගයුම් 
AGB නීල්සන් මාධ්‍ය පර්යේෂණ ආයතනය අනුව, මෙහි ආරම්භක කථාංගයම සියයට 13.3ක දීපව්‍යාප්ත ප්‍රේක්ෂක ප්‍රතිශතයක් හිමි කරගැනීමට සමත් විය
එය එහි ප්‍රතිවාදියා වූ SBS නාළිකා‍වේ ටු ද බියුටිෆුල් යූ කතාමාලාව හිමිකරගත් 7.4ක ප්‍රතිශතය මෙන් දෙගුණයක් පමණ වේ
නමුත් 19.4ක ප්‍රතිශතයක් හිමි කරගත් KBS නාළිකාවේ බ්‍රයිඩල් මාස්ක් කතාමාලාවට පසුපසින් විය
නමුත් එහි අගය එයට පෙර විකාශය වූ එහි පූර්වප්‍රාප්තික අයි ඩූ, අයි ඩූ කතාමාලාවේ අවසන් කථාංගයට වඩා 4.2ක් වැඩි ප්‍රතිශතයකි
සම්මාන
2012, 20වන කොරියානු සංස්කෘතික සහ රසවින්දන සම්මාන
හොඳම සහාය නළුවා - ක්වොන් ඕ-ජූං
2012 MBC නාට්‍ය සම්මාන
හොඳම යුවළ සම්මානය - ලී ජූන්-ගි සහ ෂින් මින්-ආ
2013 සෝල් අන්තර්ජාතික නාට්‍ය සම්මාන
කැපීපෙනෙන කොරියානු නාට්‍ය නළුවා - ලී ජූන්-ගි
2013 සෝල් අන්තර්ජාතික නාට්‍ය සම්මාන
විශිෂ්ටතම කොරියානු නාට්‍යය

අන්තර්ජාතික විකාශය
 පිලිපීනයේ GMA නෙට්වර්ක් ජාලය මගින් 2014 ජනවාරි 20 සිට මාර්තු 14 දක්වා මෙම කතාමාලාව ටේල් ඔෆ් අරාං
අ ලව් විතවුට් එන්ඩ් යන තෝමාව ඔස්සේ විකාශය කරන ලදී
ජපානය තුළ DATV නැමැති කේබල් නාළිකාව ඔස්සේ මෙය විකාශය විය
වියට්නාමය තුළ VTC9 - ලෙට්'ස් වියෙට් නාළිකාව මගින් 2012 ජූනි 18 දින මෙය Arang sử đạo truyện යන තේමාව ඔස්සේ විකාශය ඇරඹී ය
තායිලන්තයේ වර්ක්පොයින්ට් ටීවී නාළිකාව මගින් 2015 ජනවාරි 5 සිට อารัง ภูติสาวรักนิรันดร์ (අරාං ෆුත් සව් රක් නිරාන්, අරුත
අරාං
භූත යුවති‍යගේ සදාතන ප්‍රේමය) යන තේමාව ඔස්සේ මෙම කතාමාලාව විකාශය කරන ලදී
මැලේසියාවේ NTV7 නැමැති කේබල් නාළිකාව මගින් ද මෙය විකාශය කරන ලදී
මූලාශ්‍ර

බාහිර සබැඳි
 අරාං ඇන්ඩ් ද මැජිස්ට්‍රේට් නිල MBC වෙබ්අඩවිය 
 ටේල් ඔෆ් අරාංට MBC ග්ලෝබල් මීඩියාහි ඇති ගිණුම
 අරාං ඇන්ඩ් ද මැජිස්ට්‍රේට්ට හන්සිනෙමාහි ඇති ගිණුම
 

මුන්හ්වා විකාශන සංස්ථාවේ රූපවාහිනී නාට්‍ය
2012 දකුණු කොරියානු රූපවාහිනී කතාමාලා ඇරඹීම්
2012 දකුණු කොරියානු රූපවාහිනී කතාමාලා අවසන් වීම්
2010 දශකය තුළ දකුණු කොරියානු රූපවාහිනී කතාමාලා
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
කොරියානු-භාෂා රූපවාහිනී වැඩසටහන්කරණය
දකුණු කොරියානු ෆැන්ටසි රූපවාහිනී කතාමාලා
රූපවාහිනී කතාමාලා
සික්ස් ෆ්ලයිං ඩ්‍රැගන්ස් () යනුවෙන් හඳුන්වනු ලබන්නේ දකුණු කොරියානු ඓතිහාසික රූපවාහිනී කතාමාලාවක් වන අතර මෙහි ප්‍රධාන චරිත නිරූපණය කරනු ලබන්නේ යූ ආ-ඉන්, කිම් මියුං-මින්, ෂින් සේ-ක්‍යුං, බ්යුන් යෝ-හන්, යූන් ක්‍යුන්-සං සහ චුන් හෝ-ජින් යන නළු නිළි පිරිස විසිනි
මෙම රූපවාහිනී කතාමාලාව දකුණු කොරියාවේ SBS නාළිකාව ඔස්සේ සඳුදා සහ අඟහරුවාදා දිනවල 22
00ට විකාශය කරන ලදී
SBS නාළිකාවේ 25 වන සංවත්සර සැමරුමට සමගාමීව 2015 ඔක්තෝබර් 5 දින විකාශය ඇරඹූ මෙම කතා මාලාව කථාංග 50කින් යුක්ත ව විකාශය කෙරිණි
මෙම කතාමාලාව 2016 මාර්තු 22 දින විකාශය අවසන් විය
මෙම රූපවාහිනී කතාමාලාව ඩීප් රූටඩ් ට්‍රී නැමැති කතාමා‍ලාවේ ලිහිල් පූර්ව කථාවකට සමාන යැයි සැලකිය හැක
ඇතැම් විට මෙම රූපවාහිනී කතාමාලාව රූට්ස් ඔෆ් ද ත්‍රෝන් යනුවෙන් ද හඳුන්වයි.

එක් කථාංගයක් මිනිත්තු 60ක් පුරාවට විකාශනය වන මෙම කතාමාලාවේ තිර පිටපත රචනා කරන ලද්දේ කිම් යොං-හ්‍යුන් සහ පාක් සං-යොන් විසිනි
ෂින් ක්‍යුං-සූ විසින් මෙය අධ්‍යක්ෂණය කරන ලදී
රෙඩ්වුඩ්ස් නිෂ්පාදන සමාගමේ නිමැවුමක් වන මෙය රූගත කෙරුණේ දකුණු කොරියාවේ ගංවොන්-දෝහි සම්යං ගොවිපල භූමියේ ය
‍මෙම කතාමාලාවේ චරිත නිරූපණයෙහි යෙදෙන යූ ආ-ඉන් සහ ෂින් සේ-ක්‍යුං යන නළු නිළි දෙපළ එක්ව රංග‍නයෙහි යෙදෙන්නේ ෆැෂන් කිං නැමැති රූපවාහිනී කතාමාලාවේ රංගනයේ යෙදීමෙන් අවුරුදු තුනකට පසුව වීම ද විශේෂත්වයකි
තේමාව
මෙම රූපවාහිනී කතාමාලාවේ තේමා නාමය සඳහා යොදා ඇති නාමය පැරණි කොරියානු වදනක් ඇසුරෙන් නිර්මාණය වූවකි
එහි එන නර්යුෂ්‍යා යන වදන ශුද්ධ කොරියානු වදනක් ලෙස සැලකේ. එහි අරුත වන්නේ නරා ඔර්යුදා (날아 오르다) හෙවත් නූතන කොරියානු බසින් ගත් කල "අහස වෙත පියාසර කිරීම" යන්නයි
ඒ අනුව මෙම තේමා පාඨයේ සාහිත්‍යමය පරිවර්තනය ලෙස "අහස වෙත පියාසර කරන මකරුන් සය දෙනා" (여섯 마리의 용이 날아오르셔서) යන අර්ථය ගත හැක
කථාපුවත
සික්ස් ෆ්ලයිං ඩ්‍රැගන්ස් කතාමාලාව මගින් යි බං-වොන් කුමරු (පසුව ජොසොන්හි තේජෝ රජු බවට පත් වේ) සහ ජොං දෝ-ජොන් නැමැති දේශපාලනඥයා අතර පැවති මතභේදාත්මක දේශපාලන බල අරගලය නිරූපණය වේ
ජොං දෝ-ජොන් යනු යි බං-වොන් කුමරුගේ පියාණන් වූ යි සොං-ග්යේ (ජොසොන්හි තේජෝ රජු) හට නව ජොසොන් රාජවංශය ස්ථාපනය කිරීමට ආයතනික සහ දාර්ශනික පසුබිම නිර්මාණය කරමින් බෙහෙවින් උපකාර වූ පුද්ගලයා ය
ජොං දෝ-ජොන්ට අවශ්‍ය වන්නේ නව රාජ්‍යය ඇමති මණ්ඩලයක් මගින් පාලනය වනු දැකීමටයි
නමුත් තේජොං රජුට අවශ්‍ය වන්නේ ඒකාධිකාරී බලය රජු වටා සංකේන්ද්‍රගත වූ රාජ්‍ය ක්‍රමයයක් සහිත ශක්තිමත් රජයයක් ගොඩනැගීමටයි
චරිත නිරූපණය

ප්‍රධාන චරිත
යූ ආ-ඉන්, යි බං-වොන් ලෙස
අනාගත තේජොං රජු වූ
නම් දා-ර්යුම්, ළමා බං-වොන් ලෙස
කිම් මියුං-මින්, සම්බොං හෙවත් ජොං දෝ-ජොන් ලෙස
ෂින් සේ-ක්‍යුං, බූන්-යි ලෙස
ලී රේ, ළමා බූන්-යි ලෙස
යූන් යූ-සුන්, වැඩිමහල් බූන්-යි ලෙස (පසුබිම් රංගනය)
බ්යුන් යෝ-හන්, දං-සේ ලෙස, පසුව ලී බං-ජි
සම්හන් කොරියාවේ දක්ෂතම අසිපත්කරුවායි
යූන් චන්-යොං, ළමා දං-සේ ලෙස
යූන් ක්‍යුන්-සං, මූ-හ්යුල් ලෙස
ජොසොන්හි දක්ෂතම අසිපත්කරුවායි, පසුව ලී දෝ හෙවත් අනාගත මහා සේජොං රජුගේ ආරක්ෂකයා බවට පත් වේ
බෙක් ස්‍යුං-හ්වන්, ළමා මූ-හ්යුල් ලෙස
චුන් හෝ-ජින්, යි සොං ග්යේ හෙවත් තේජෝ රජු ලෙස

සහායක චරිත
ජොං යු-මි, යොන්-හී / ජයිල්සෙක් ලෙස
පාක් සි-ඉයුන්, ළමා යොන්-හී ලෙස
ලී ජි-හූන්, හියෝ කං / යි ෂින්-ජොක් ලෙස
යූන් සොන්-හා, චෝ-යොං ලෙස
ලී චෝ-හි, ගප්-බූන් ලෙස
ගායකයෙකි
ක්වක් ජි-හ්යේ, ළමා ගප්-බූන් ලෙස
පාක් හ්යුක්-ක්වොන්, ගිල් තේ-මි/ගිල් සුන්-මි ලෙස
පාක් සුං-හූන්, ගිල් යූ ලෙස
සියෝ යි-සූක්, ම්යො-සං ලෙස
මූ-හ්යුල්ගේ මිත්තණිය
පාක් හේ-සූ, යි ජි-රන් ලෙස
මින් සුං-වූක්, ජෝ යොං-ක්‍යු ලෙස
බං-වොන්ගේ ආරක්ෂකයා
සියෝ දොං-වොන්, යි බං-ග්වා ලෙස
පසුව ජොංජොං රජ
ලී ජුන්-හ්යොක්, හොං දේ-හොං ලෙස
චෝයි ජොං-වොන්, ලී ඉන්-ගියොම් ලෙස
ජොන් නෝ-මින්, හොං ඉන්-බං ලෙස
හන් සං-ජින්, ජුක්ර්යොං පූජක ලෙස
හන් යේ-රි, යූන් ලැං / චොක් සා ග්වං ලෙස
කිම් හා-ක්‍යුන්, බෙක් යූන් ලෙස
හියෝ ජූන්-සොක්, දේ-ග්‍යුන් ලෙස
කිම් යුයි-සුං, ජොං මොං-ජු ලෙස
ලී ස්‍යුං-හ්යෝ, යි බං-වූ ලෙස
ගොං ස්‍යුං-යොන්, මින් දා-ක්‍යුං හෙවත් වොන්ග්යොං අගබිසව ලෙස
කිම් හී-ජුං, කං මැතිණිය ලෙස
ජෝ හී-බොං, හා ර්යුන් ලෙස
ජෝ යොං-ජින්, මින් ජේ ලෙස
ආන් සුක්-හ්වන්, යූක්සන් ගුරුතුමා ලෙස
ජොන් ගුක්-හ්වන්, චෝයි යොං ලෙස
චෝයි ජොං-හ්වන්, ජෝ මින්-සූ ලෙස
කිම් සං-වූ, ළමා යි බං-ගන් ලෙස
ජුං ජේ-මින්, ළමා යි බං-උයි ලෙස
ආන් ගිල්-කං, ජෝ සෝ-සෙං ලෙස
ලී මියොං-හෙං, ජෝ ජූන් ලෙස
යූන් සෝ-හ්යුන්, වූ හක්-ජූ ලෙස
ජුං මූන්-සුං, හන් ගූ-යොං ලෙස
සියෝ හ්යුන්-චුල්, ජං සම්-බොං ලෙස
ජොන් මි-සොන්, හොන් හ්යාං ලෙස
ජුං දූ-හොං, හොං ර්යුන් ලෙස

ඇගයුම
පහත දැක්වෙන වගුවෙහි, නිල් පැහැ සංඛ්‍යා මගින් පහළම පාඨාංකත්, රතු පැහැ සංඛ්‍යා මගින් ඉහළම පාඨාංකත් නිරූපණය වේ
සම්මාන සහ නිර්දේශ

මූලාශ්‍ර

බාහිර සබැඳි
සික්ස් ෆ්ලයිං ඩ්‍රැගන්ස් නිල වෙබ්අඩවිය 
සික්ස් ෆ්ලයිං ඩ්‍රැගන්ස් සඳහා හන්සිනෙමාහි ඇති ගිණුම

සෝල් විකාශන පද්ධතියේ රූපවාහිනී නාට්‍ය
2015 දකුණු කොරියානු රූපවාහිනී කතාමාලා ඇරඹීම්
කොරියානු-භාෂා රූපවාහිනී වැඩසටහන්කරණය
2010 දශකය තුළ දකුණු කොරියානු රූපවාහිනී කතාමාලා
දකුණු කොරියානු ඓතිහාසික රූපවාහිනී කතාමාලා
ගෝර්යෝව පසුබිමෙහි නිර්මාණය වූ රූපවාහිනී කතාමාලා
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
2016 දකුණු කොරියානු රූපවාහිනී කතාමාලා අවසන් වීම්
රූපවාහිනී කතාමාලා
එයිට් ඩේයිස්, ඇසැසිනේෂන් අටෙම්ට්ස් අගේන්ස්ට් කිං ජොංජෝ () යනු දකුණු කොරියානු කෙටි ඓතිහාසික කතාමාලාවකි
මෙහි ප්‍රධාන චරිත නිරූපණය කරන්නේ කිම් සං-ජූං, පාක් ජුං-චුල්, ජුං ඒ-රි, ලී සොන්-හෝ සහ හී වොන් යන නළුනිළි පිරිස විසිනි
කථාංග 10කින් යුත් මෙම කතාමාලාව, 2007 නොවැම්බර් 17 සිට දෙසැම්බර් 16 දක්වා CGV නාළිකාව ඔස්සේ විකාශය කෙරිණි
මේ සඳහා පාදක වී ඇත්තේ 1795දී ජොසොන්හි ජොංජෝ රජු විසින් හ්වාසොං බලකොටුවේ සිය පියාගේ සොහොන වෙත දින අටක් පුරා පැවැත්වූ පෙරහැර පිළිබඳ වන ඓතිහාසික සිදුවීමයි
දැවැන්ත ඓතිහාසික සිදුවීමක් වූ මෙම පෙරහැර සඳහා මිනිසුන් 5,661ක් සහ අශ්වයින් 1,417ක් සහභාගී වී ඇත
කථා සාරාංශය
මෙහි තිර රචනය සිදුකොට ඇත්තේ 2006දී ඕ සේ-යොං විසින් ලියන ලද ජර්නි (
අරුත
"වට චාරිකාව") නැමැති නවකථාව පාදක කරගනිමිනි
මෙයට පසුබිම් වන්නේ 1795දී ජො‍සොන්හි ජොංජෝ රජු විසින් සිය මෑණියන් වූ හ්යේග්යොං ආර්යාවගේ 60වන උපන්දිනයට සමගාමීව පැවැත්වූ පෙරහැර මංගල්‍යයයි
මෙමගින් සිය මියගිය පියාණන් වූ කිරුළහිමි සදෝ කුමරුගේ 60 වන උපන්දිනය ද අනුස්මරණය කෙරිණි
දින අටක කාලය තුළ රාජ මාලිගයේ ජනතාව මාලිගය අත්හැර පෙරහැර වෙත පැමිණෙන අතර, මෙම කතාමාලාව මගින් රජුට එරෙහිව පැවති ඝාතන තැත් කිහිපයක්ම අනාවරනණය කරයි
පළමු තැත සිදුවන්නේ මූන් ඉන්-බංගේ කණ්ඩායම අතිනි
නමුත් මෙය සිය වාසියට හරවාගන්නා නොරොන් පක්ෂය, සිපා පාක්ෂිකයන්ට සහ රජුට එරෙහිව යුධමය ක්‍රියාමාර්ගයක් අනුගමනය කිරීමට සැරසෙයි
ගොඩනැගීම
ප්‍රබන්ධ සිදුවීම්වලට අමතරව මෙම කතාමාලාව සඳහා ප්‍රධාන ඓතිහාසික මූලාශ්‍ර ද්විත්වයක් උපයෝගී කොටගෙන ඇත
මෙහි කිරුළහිමි ස‍දෝ කුමරුගේ මරණයට (1762) පෙර සිදු වූ සිදුවීම් අතීතාවර්ජනය සඳහා හ්යේග්යොං ආර්යාවගේ මතක සටහන් නැමැති ඓතිහාසික මූලාශ්‍රය උපයෝගී කොටගෙන ඇත
එසේම ජොසොන් රාජකීය පුස්තකාලයේ වූ නිල ලේඛන ද මේ සඳහා ආශ්‍රේය කොටගෙන තිබේ
එහිදී "වොන්හෙං යුල්ම්යෝ ජොංනි උයිග්වේ" (යුල්ම්යෝ=1795) යන්න පෙරහැර සඳහාත්, "හ්‍වාසොං සොංග්යොක්උයිග්වේ" යන්න හ්‍වාසොං බලකොටුව සඳහාත් තොරතුරු ලබාගැනීමට භාවිතා කෙරිණි
මෙම කතාමාලාව ඇතැම්විට හඳුන්වන එයිට් ඩේයිස්, මිස්ට්‍රි ඔෆ් ජොං ජෝ ඇසැසිනේෂන් යන නාමය වැරදි පරිවර්තනයකි
එයට හේතුව ජොංජෝ රජු 1795 අභියෝගය ජයගෙන, මියගියේ 1800දී වීම නිසායි
චරිත නිරූපණය
අවසන් කථාංගයේ සඳහන් විස්තරය අනුව මෙම නාට්‍යය පහත චරිතවලින් සමන්විත වේ
මෙහි උපන් සහ මියගිය වර්ෂ දක්වා ඇත්තේ චරිත අතුරින් සැබැවින්ම ජීවත් වූ පුද්ගලයන්ට අදාලවයි.
 මෙම කතාමාලාව තුළ හොං බොං-හන් යනු, යොංජෝ සහ ජොංජෝ රජ සමයයන්හි විසූ නොරොන් නායකයකු ලෙස දක්වා ඇත
නමුත් හ්යේග්යොං ආර්යාවගේ මතක සටහන් අනුව, ඔහු සිපා ප්‍රධානියකු ලෙස දැක් වේ
1795 පෙරහැර පිළිබඳ සැබෑ වාර්තා
1795 පෙරහැර පිළිබඳ ප්‍රධාන ලේඛනය පලු අටකින් යුත් තිරයකි
මෙය හ්වාසොංහෙංහෙංදෝ බ්යොංපුන් ලෙස හඳුන්වයි. අදවන විට මෙම තිරයේ පිටපත් තුනක් පවතියි
සීපියා පැහැ එකක්, නිල් පැහැ එකක් සහ වර්ණවත් රජුගේ පිටපතයි
මෙහි අවසානයට සඳහන් කළ පිටපත සැම්සුං කලා කෞතුකාගාරයේ ප්‍රදර්ශනයට තබා ඇති අතර, 2005 අප්‍රේල් 15 දින එය කොරියානු ජාතික වස්තුව 1430 ලෙස ප්‍රකාශයට පත්කෙරිණි
1800 උයිග්වේහි ඇති හ්වාසොං බලකොටුවේ සිතියම
කලාත්මක අවසරය
 සැබැවින්ම හ්යේග්යොං ආර්යාවගේ මතක සටහන් යනු වෙනස් අවස්ථා හතරක දී, වෙනස් ශ්‍රාවකයන් සඳහා ලියන ලද වෙනස් ලේඛන හතරක එකතුවකි
කිරුළහිමි ස‍දෝ කුමරු‍ගේ මතභේදාත්මක හැසිරීම පිළිබඳ 1805 මතක සටහනේ ඇති අතර, එය ඇත්තේ 1795 මතක සටහනේ නොව ඉන් වසර 10කට පසු මතක සටහන තුළ ය
සැබෑ රාජමාලිගය තුළ රතු පැහැති ලෝගු පළඳන ලද්දේ ඉහළ ශ්‍රේණිවල නිලධාරීන් විසිනුයි
අතරමැදි ශ්‍රේණිවල නිලධාරීන් නිල් පැහැයෙන් ද, පහළ ශ්‍රේණිවල නිලධාරීන් කොළ පැහැ ලෝගු ද පැළඳියහ
නමුත් මෙම කතාමාලාව තුළ දුෂ්ට චරිතවල ඇඳුම නිල් පැහැයෙනුත්, "යහපත් චරිත" රතු පැහැයෙනුත් දක්වා ඇත
මෙමගින් ප්‍රේක්ෂකයාට ඔවුන්ව පහසුවෙන් හඳුනාගත හැක
මූලාශ්‍ර

ග්‍රන්ථ නාමාවලිය

  

 
හ්වාසොං බලකොටුව පිළිබඳ නිල වෙබ්අඩවිය 
යුනෙස්කෝ හ්වාසොං බලකොටුවේ අඩවිය

බාහිර සබැඳි
එයිට් ඩේයිස්, ඇසැසිනේෂන් අටෙම්ට්ස් කිං ජොංජෝ හට ඩෝම් හි ඇති ගිණුම 

ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
2007 දකුණු කොරියානු රූපවාහිනී කතාමාලා ඇරඹීම්
2007 දකුණු කොරියානු රූපවාහිනී කතාමාලා අවසන් වීම්
කොරියානු-භාෂා රූපවාහිනී වැඩස‍ටහන්කරණය
රූපවාහිනී කතාමාලා
ඩීප් රූටඩ් ට්‍රී () යනු 2011දී විකාශය වූ දකුණු කොරියානු ඓතිහාසික රූපවාහිනී කතාමාලාවකි
ජං හ්‍යුක්, ෂින් සේ-ක්‍යුං සහ හන් සකු-ක්‍යු විසින් ප්‍රධාන චරිත නිරූපණය කරන මෙම කතාමාලාව සඳහා පාදක වී ඇත්තේ එම නමින්ම යුත් ලී ජුං-මියුංගේ නවකථාවයි. SBS නාළිකාව ඔස්සේ 2011 දෙසැම්බර් 22 දින විකාශය ඇරඹි මෙම කතාමාලාව බදාදා සහ බ්‍රහස්පතින්දා දිනවල 21
55ට විකාශය වූයේ කථාංග 24කින් යුක්තව ය
ගැඹුරු මුල් ඇති ගස් නොනැමෙන බවට වූ යොංබියොචොංගා පද්‍යය ඇසුරෙන් නාමය යෙදුණු මෙම කතාමාලාව මගින්, සේජොං රජු (හන් සුක්-ක්‍යු විසින් නිරූපණය කරයි
වසර 16ක සිනමා දිවියෙන් පසු ඔහුගේ රූපවාහිනී ආගමනය මින් සනිටුහන් කෙරිණි) විසින් කොරියානු ලේඛන බස සම්පාදනය කරන අතරතුර, ග්යොංබොක් මාලිගයේ ජිප්හ්යොන්ජොන් විද්වතුන් ඝාතනයට වගකිව යුත්තන් පිළිබඳ විමර්ශනයෙහි යෙදෙන රාජකීය ආරක්ෂකයකු (ජං හ්‍යුක් විසින් නිරූපණය කරයි) පිළිබඳ කථාපුවතක් නිරූපණය වේ
කථා සාරාංශය
සිය රාජ්‍ය සමයේ මුල් කාලයේ, සේජොං රජු සිය කෲර පියා වූ තේජොං රජු‍ගෙන් සිය ඥාතීන් සහ ඔවුන්ගේ වහලුන් රැක ගැනීමට උත්සාහ දැරීමේ දී අනතුරකින් ඔවුන් ජීවිතක්ෂයට පත් වෙයි
මෙහිදී දොල්-බොක් සහ ඔහුගේ මිතුරා වන දම් නැමැති තරුණ වහලුන් දෙදෙනා දිවි රැකගන්නා අතර මේ බව කිසිවකු දැන නොගනී
රජුට දෝෂාරෝපණය එල්ල කරන දොල්-බොක් සිය ප්‍රියයන් මැරූ රජුගෙන් පලිගන්නට අදහස් කරයි
ඔහු වසර ගණනාවක් දක්ෂ සෙබලකු ලෙස පුහුණු වේ
මේ අතර දම් මාලිග ස්ත්‍රියක් බවට පත්ව සෝ-යි (ෂින් සේ-ක්‍යුං) යනුවෙන් හැඳින්වෙන අතර, සෙසු වහලුන් මරාදැමීමේ අවස්ථාවේ තමන් නිහඬව සිටීම පිළිබඳ ඇය පසුතැවෙන්නී ය
රජුව ඝාතනය කිරීමේ අරමුණින් දොල්-බොක් නැවත මාලිගයට පැමිණෙන්නේ කං චේ-යූන් (ජං හ්‍යුක්) යන නාමයෙනි‍
නමුත් ගරුකළ යුත්තන්ගේ ශාලාවේ විද්වතුන් කිහිප දෙනකුගේ ඝාතනයන්ගේ අභිරහස් පිළිබඳසෙවීමට ඔහුට භාර වේ
මෙම මරණ සිදුකොට ඇත්තේ "සැඟවුණු මුල" නැමැති රහස් සංවිධානයක් විසින් වන අතර මෙය නිර්මාණය කරතිබුණේ වසර ගණනාවකට පෙර ජොං දෝ-ජොන්ගේ අනුගාමිකයන් විසිනි
ඔවුන්ගේ අරමුණ වූයේ රජුට වඩා වැඩි බලයක් අමාත්‍යවරුනට ලබාදීමයි
තේජොං රජු විසින් ජොං දෝ-ජොන්ගේ බෑනා වූ ජොං ගි-ජූන් හැර ඔහුගේ පවුලේ සියලු දෙනාම මරා දමා තිබිණි
ජොං ගි-ජූන් මේ වන විට සැඟවුණු මුලේ නායකයා බවට පත්ව සිටියි
ඔහු වෙස්වලා ගෙන සේජොං රජු අසලින් රැඳී සිටින බව කිසිවකු දැනසිටියේ නැත
සෝ-යිගේ උපකාර ඇතිව රජු සහ ගරුකළ යුත්තන්ගේ ශාලාවේ විද්වතුන් වසර ගණනාවක් පුරා රහස් ව්‍යාපෘතියක නියැළී සිටිති
මෙය කොරියානු වර්ණමාලාව නිර්මාණය කිරීම සඳහායි
සැඟවුණු මුල පසුපස හඹා යන අතරතුර කං චේ-යූන් සහ සෝ-යි එකිනෙකා හඳුනාගනිති
චේ-යූන් හට සරල වර්ණමාලාව පෙන්වන සෝ-යි එමගින් සාමාන්‍ය ජනයාට ලැබෙන බලය පිළිබඳ පැහැදිළි කරයි
අනතුරුව චේ-යූන් රජුව ඝාතනය කරනු වෙනුවට රජු සමග කටයුතු කිරීමට තීරණය කරයි
කෙසේනමුත්, ජොං ගි-ජූන් විශ්වාස කරන්නේ නව අක්ෂර මාලාව කොන්ෆියුසියානු ක්‍රමයට තර්ජනයක් බවයි. ඒ නිසා හැකි සෑම උත්සාහයක්ම යොදා එය නතර කරවීමට ඔහු තැත් කරයි
ඔහු රජුගේ පුත්‍රයාව ඝාතනය කරයි
නමුත් ඉන් රජු වඩාත් දිරිමත් වෙයි
රජුගේ දැඩි උත්සාහය ව්‍යර්ථ කරවීමට ජොං කටයුතු කරයි
වර්ණමාලාව පිළිබඳ පොදුවේ ප්‍රකාශයට පත්කරන දිනයේ සැඟවුණු මුලේ සාමාජිකයන් විසින් සෝ-යි සහ චේ-යූන්ට දැඩිව හානි කරති
කෙසේනමුත් ඔවුන්ගේ නොපසුබට පරිත්‍යාගයන් හමුවේ මෙම කටයුත්ත සාර්ථක වන අතර සාමාන්‍ය ජනයා හංගුල් අක්ෂර මාලාව ප්‍රයෝජනයට ගන්නට පුරුදු වෙති
චරිත නිරූපණය
ජං හ්‍යුක්, කං චේ-යූන්/දොල්-‍බොක් ලෙස
යෝ ජින්-ගූ, ‍නව යොවුන් දොල්-බොක් ලෙස
චේ සං-වූ, ළමා දොල්-බොක් ලෙස
හිටපු වහපකු වන මොහු රාජකීය ආරක්ෂකයකු බවට පත්ව සේජොං රජුගේ රහස් පරීක්ෂකයකු ලෙස කටයුතු කරයි
රැජිණගේ පවුලේ වෙනත් සේවකයන්ගේ සරදම්වලින් ළමා දොල්-බොක්ව ආරක්ෂා කරන්නේ ඔහුලේ පියා විසිනි
අවසානයේ දොල්-බොක්ගේ පියාව අත්අඩංගුවට ගැනෙන අතර අවසානයේ ඔහු සහ ඔහුගේ ළමා වියේ මිතුරිය වූ සෝ-යි ඉදිරිපිට පියා මියයයි
සැබැවින්ම ඔහුව බේරාගනු ලබන්නේ සේජොං රජු විසින් වුවද, ඔහු ඒ බව නොදනී
මේ නිසා සිය පියාගේ මරණයට ඔහු දෝෂාරෝපණය කරන්නේ සේජොං රජුටයි
ඔහු රජුව මරා පලිය ගැනීමට අදිටන් කරගනියි
නම වෙනස් කරගන්නා ඔහු සෙබලකු බවට පත් වේ
ලී බං-ජි නැමැති ගුරුවරයකු යටතේ ඔහු සටන් කලාව ප්‍රගුණ කරයි
ගුරුතුමා ඔහුට දැවැන්ත වේගයක්, කඩිසර භාවයක්, බලයක් සහිත පැනීමේ ක්‍රම උගන්වයි. රජුගෙන් ඈත්ව සිටිය යුතු නිසා චේ-යූන් පසුව පහළ නිලයේ ආරක්ෂකයකු බවට පත් වේ
දම් මියගිය බව සිතන ඔහු, සෝ-යි යනු වෙන කිසිවකු නොව දම් බව නොදනී
හන් සුක්-ක්‍යු, සේජොං රජු ලෙස
සොං ජූං-කි, නව යොවුන් යි දෝ ලෙස
කං සන්, ළමා යි දෝ ලෙස
හංගුල් අක්ෂර මාලාවේ නිර්මාතෘවරයායි
රජු ලෙස සිය මුල්කාලයේ යි දෝ සහ ඔහුගේ පියා සමග ඇති සම්බන්ධතා දුර්වල වන අතර සිය පියාගේ කෲර පාලනයෙන් පීඩිත ජනයා (සිය බිසවගේ පවුල ඇතුළු) ‍මුදවා ගැනීමට ඔහු තැත් කරයි
සිය පියාගේ සහ සිය බිරිඳ වූ සෝහොන්ගේ මරණින් පසු, යි දෝ (දැන් සේජොං රජු ලෙස හැඳින්වෙන) විසින් කං චේ-යූන්ව රහස් පරීක්ෂකයකු (වසර ගණනකට පෙර තමන් බේරාගත් දරුවා බව නොදැන) ලෙස පත්කරනු ලබයි
එසේම හංගුල් වර්ණමාලාව නිර්මාණයට සෝ-යිගේ සහාය ද ලබා ගනියි
පසුව චේ-යූන් යනු තමන්ව මරා දැමීමට තැත්කළ තැනැත්තාම බව ඔහු වටහා ගනියි
ෂින් සේ-ක්‍යුං, සෝ-යි/දම් ලෙස
කිම් හ්යුන්-සූ, ළමා දම් ලෙස
චේ-යූන්ගේ හොඳම මිතුරිය වන ඇයව සේජොංගේ බිරිඳවිසින් බේරාගනු ලැබෙන අතර, පසුව ඇය මාලිග ස්ත්‍රියක බවට පත්වෙයි
මාලිග ස්ත්‍රියක ලෙස මුල්කාලයේ යි දෝ, ඇගේ පවුලේ සාමාජිකයන්ගේ මරණයට තමන්ගෙන් සිදු වූ දායකත්වය පිළිබඳ සමාව ඉල්ලයි
සිය මිතුරු වහල් සාමාජිකයන්ගේ මරණයන් පිළිබඳ ඇයට වරදකාරී හැඟීමක් ඇති වන අතර, ඇයට දකින දෙය මතක තබාගැනීමට ඇති විශේෂ හැකියාව නිසා ඇය හංගුල් වර්ණ මාලාව තැනීමට උපකාරී වන්නීය
ජොන් නෝ-මින්, ජොං දෝ-ක්වං ලෙස
"සම්බොං" ජොං දෝ-ජොන්ගේ සොහොයුරා
යූන් ජේ-මූන්, ජොං ගි-ජූන්/ගා රි-ඔන් ලෙස
චෝයි වූ-ෂික්, ළමා ජොං ගි-ජූන්/ගා රි-ඔන් ලෙස
ආන් සුක්-හ්වන්, ලී ෂින්-ජුක් ලෙස
ලී ජේ-යොං, ජෝ මල්-සෙං ලෙස
ක්වොන් තේ-වොන්, චෝයි මන්රි ලෙස
ජොන් ස්‍යුං-හ්වන්, හ්වං හුයි ලෙස
චෝ ජින්-වූං, මූ-හ්යුල් ලෙස
සේජොංගේ ආරක්ෂකයකු මෙන්ම මිතුරෙකි
ඔහු සිය මිතුරාව රැකගැනීමට සිය දිවිය පවා කැප කරන්නට සූදානම් ය
පාක් හ්යුක්-ක්වොන්, ජොං ඉන්-ජි ලෙස
ජං ජි-ඉයුන්, සෝහොන් අගබිසව ලෙස
කිම් කි-බං, චෝ-තක් ලෙස
ෂින් ස්‍යුං-හ්වන්, පාක් පෝ ලෙස
සොං ඔක්-සූක්, දෝ දම්-දොක් ලෙස
හන් සං-ජින්, ෂිම් ජොං-සූ ලෙස
සියෝ ජුන්-යොං, ග්වංප්යොං කුමරු ලෙස
ලී සූ-හ්යුක්, යූන් ප්යොං ලෙස
බෙක් ස්‍යූං-හ්වන්, ළමා ප්යොං ලෙස
සෝ-යිව ප්‍රාණ ඇපයට ගෙන පසුව ඇයට වසඟ වන ඝාතකයෙකි
කිම් කි-බුම්, පක් පෙංන්‍යොන් ලෙස
හ්යුන් වූ, සොං සම්-මුන් ලෙස
ජෝ හී-බොං, හන් මියුං-හොයි/හන් ගා-නොම් ලෙස
ජොන් යොං-බින්, මක්-සූ ලෙස
වූ හ්යුන්, ලී බං-ජි ලෙස
යූ හ්යුන්-සූ, ලී සූන්-ජි ලෙස
ෂින් සෝ-යුල්, මොක්-යා ලෙස
ෂිම් සෝ-හොන්, දොක්-ගුම් ලෙස
බෙක් යූන්-සික්, තේජෝ රජු/යි බංවොන් ලෙස (පසුබිම් රංගනය)
හන් ඉන්-සූ, සිම් ඔන් ලෙස (පසුබිම් රංගනය)
චෝයි ඉල්-හ්වා, කිම් ජොංසෝ ලෙස
හියෝ ජූන්-සොක්, ක්‍යුට්-සූ ලෙස
ර්යු ස්‍යුං-සූ, ජං සුං-සූ ලෙස
බෙක් සෝ-බින්, ජං ඉයුන්-සුං ලෙස
මින් ජි-යොං, යොන්-දූගේ මව ලෙස
ලී සේ-නා, ගුන්-ජි ලෙස
චෝයි ජුං-වූ, පාක් ඉයුන් ලෙස
ජුං යූ-චන්, හියෝ දම් ලෙස
ජුං ජූන්-වොන්, අස්ථි පිළිකාව සහිත දරුවා ලෙස
කිම් සුං-හ්‍යුන්, ගේ ‍පා-යි ලෙස
ඔහු‍ගේ සම්භවය අපැහැදිළි වුවත්, ‍මෙම නාට්‍යය තුළ ඔහු චීනයෙන් පැමිණි බව දක්වා ඇත
ප්‍රධාන ඝාතකයකු වූ ඔහු, කං චේ-යූන්, මූ-හ්යුල් සහ යූන් ප්යොංට වඩා දස්කම් අතින් ඉදිරියෙන් පසු විය
ඔහුට සමාන එකම තැනැත්තා ඔහු විසින් මරා දැමූ ලී බං-ජි ය
AGB නීල්සන් කොරියා

සම්මාන සහ නිර්දේශ

අන්තර්ජාතික විකාශය
ජපානය තුළ KNTV නාළිකාව ඔස්සේ 2012 ජූලි 24 සිට සැප්තැම්බර් 17 දක්වා මෙම කතාමාලාව විකාශය විය
ඉන්පසුව මෙහි නැවත විකාශයක් භෞමික ජාලයක් වූ ටීවී ටෝකියෝ ඔස්සේ ද විකාශ්‍ය විය
තායිලන්තයේ චැනල් 7 නාළිකාව ඔස්සේ සඳුදා සිහ බ්‍රහස්පතින්දා දක්වා පෙ.ව. 2.10ට මෙම කතාමාලාව විකාශය අරඹන ලද්දේ 2016 ජනවාරි 14 සිට ය
අමතර තොරතුරු
සැබෑ දිවියේ පිය පුතු දෙපළක් වන බෙක් යූන්-සික් සහ බෙක් සෝ-බින් මෙම කතාමාලාව තුළ චරිත නිරූපණය කරති
මූලාශ්‍ර

බාහිර සබැඳි
ඩීප් රූටඩ් ට්‍රී නිල SBS වෙබ්අඩවිය 
ඩීප් රූටඩ් ට්‍රීට හන්සිනෙමාහි ඇති ගිණුම

2011 දකුණු කොරියාවු රූපවාහිනී කතාමාලා ඇරඹීම්
2011 දකුණු කොරියානු රූපවාහිනී කතාමාලා අවසන් වීම්
2010 දශකයේ දකුණු කොරියානු රූපවාහිනී කතාමාලාව
සෝල් විකාශන පද්ධතියේ රූපවාහිනී නාට්‍ය
මහා සේජොං
ජොසොන් රාජවංශය පසුබිමෙහි විකාශය වූ රූපවාහිනී කතාමාලා
කොරියානු-භාෂා රූපවාහිනී වැඩසටහන්කරණය
රූපවාහිනී කතාමාලා
සසුරාල් සිමර් කා (සිංහල
සිමර්ගේ ඥාතීන්) යනු කලර්ස් ටීවී නාළිකාව ඔස්සේ සඳුදා සිට ඉරිදා දක්වා සවස් කාලයේ විකාශය වන ඉන්දියානු සෝප් ඔපෙරාවකි
2011 අප්‍රේල් 25 දින විකාශය ආරම්භ වූ මෙය නිෂ්පාදනය කරන ලද්දේ රශ්මි ෂර්මා ටෙලිෆිල්ම්ස් ආයතනය විසිනි
මෙමගින් සිද්ධාන්ත් සහ ප්‍රේම් නැමැති සොයුරන් දෙදෙනා සමග ප්‍රේමයෙන් බැ‍ඳෙන රෝලි සහ සිමර් නැමැති සමීප සොයුරියන් දෙදෙනාගේ කථාපුවත නිරූපණය වේ
ඔවුන් දෙදෙනා භාරද්වාජ් නිවසේ ලේලියන් ලෙස දිවිගෙවති
මලයාලම් බසින් හඬකවා සිතාරා යනුවෙන් සූර්යා ටීවී නාළිකාව ඔස්සේ විකාශය වූ අතර, පොලිමර් ටීවී නාළිකාව මගින් එහි දෙමළ බසින් හඬකවා මූන්රු මුඩිච්චු යනුවෙන් විකාශය කෙරිණි
කථා සාරාංශය
කථාව ගෙතී ඇත්තේ ඉන්දියානු සොයුරියන් දෙදෙනකු වටායි
එනම් සිමාර් (දීපිකා කාකාර්) සහ රෝලි (ආවිකා ගෝර්) ය
ඔවුන් දෙදෙනා පිළිවෙලින් ප්‍රේම් භාරද්වාජ් (ධීරාජ් ධූපාර් / ෂොආයිබ් ඊබ්‍රහිම්) සහ සිද්ධාන්ත් භාරද්වාජ් (මනිෂ් රායිසිංහාන්) නැමැති සොහොයුරන් දෙදෙනා සමග විවාහ වී භාරද්වාජ් පවුලේ ලේලියන් බවට පත් වෙති
මෙම කතාවේ අවස්ථා තුනක් පසුකොට යයි
පළමු අවස්ථාවෙන් පසු අද්භූත ජීවීන් භාරද්වාජ් පවුල වැනසීමට පැමිණෙයි
පළමුව මායා නැමැති ඉච්ඡාධාරී නාගිනිය (සාරා ඛාන්) පැමිණෙයි
අනතුරුව මෝහිනි නැමිති දායන්වරියක් (ප්‍රත්‍යුෂා බැනර්ජී) භාරච්වාජ්වරුන්ව විනාශ කිරීමට පැමිණිය ද, සිමාර් කෙසේ හෝ දායන්ව විනාශ කිරීමට සමත් වෙයි
ඊළඟට දායන් ආත්මයක් වන ඉන්ද්‍රවතී (රෙෂ්මි ඝෝෂ්
පෙර ආත්මයේ සිමාර්ගේ සොයුරිය) සිමාර්ගේ නිවසට පැමිණෙන අතර, ඇයට ප්‍රේම් හා විවාහ වීමට අවශ්‍ය වේ
නමුත් සිමාර් ඇයව මරාදමයි
ඉන් අනතුරුව මෝහීනීගේ සහ ඉන්ද්‍රවතීගේ මරණය වෙනුවෙන් සිමාර්ගෙන් පලිගැනීමට පාඨලි දේවි (මේඝ්නා නායිදු) නැමැති දුෂ්ට දෙවඟනක පැමිණෙයි
නමුත් ඇයව පිළිමයක් තුළ සිරකෙරෙන අතර, දේවිකා (දෙබ්ලිනා චැටර්ජී) සිමාර්හට ආරක්ෂාව පිණිස චන්ද්‍රමාණික්‍යයක් ලබා දෙයි
‍ 

දුෂ්ට ක්‍රියාවන් සඳහා චන්ද්‍රමාණික්‍යය ලබා ගැනීමේ අරමුණින් යක්ෂ ෂෛතන්වරයෙක් (අලි හසන්) සිමාර්ගේ නිවසට පැමිණෙයි
නමුත් ඔහුගේ සැලසුම අසාර්ථක කරන සිමාර්, රෝලිහට චන්ද්‍රමාණික්‍යය පුළුස්සා දමන ලෙස පවසයි
කෝපයට පත්වන ෂෛතන් රෝලිව පැහැර ගනියි
අනතුරුව ඔහු පාඨලි දේවිව සිරකළ ප්‍රතිමාව ඉල්ලා සිටියි
ඔහු පාඨලි දේවිව නිදහස් කරන අතර, ඔවුන් දෙදෙනා එක්ව සිමාර්ව ඝාතනය කිරීමට ප්‍රයත්න දරති
නමුත් රෝලි ඔවුන් අතරට පැමිණෙන අතර, ඇගේ සොයුරිය එම තත්ත්වයෙන් සිටිනු දැකීම නිසා ඔවුහු ඇයව මරාදමති
කෝපයට පත්වන සිමාර්, පාඨලි දේවි සහ ෂෛතාන් යන දෙදෙනාවම පුළුස්සා මරා දමයි
අනතුරුව සිමාර්ගේ හොඳම මිතුරිය වන ප්‍රෙර්නා (මාන්සි ශ්‍රිවාස්තව) සහ නව අද්භූත චරිතයක් වන චන්ද්‍රමණි (වින්ධ්‍යා තිවාරි) නාට්‍යයට පැමිණෙයි
ප්‍රෙර්නා සිද්ධාන්ත් සමග ප්‍රේමයෙන් බැ‍ඳෙන අතර, චන්ද්‍රමණි පැමිණෙන්නේ තමන්ව පිළිස්සීම වෙනුවෙන් සිමාර්ගෙන් පලිගන්නටයි
නමුත් බාබාගේ උදව් ඇතිව සිමාර් සහ ප්‍රෙර්නා ඇයව යළි යථා තත්ත්වයට පත්කරති
කාම්‍යා සහ මහාමායා නැමැති තවත් නව දායන්වරියන් දෙදෙනෙක් කථාපුවතට පිවිසෙයි
ඔවුනට නැවත ඔවුන්ගේ කාල්ව ලබා ගැනීමට අවශ්‍ය වූ අතර, ඒ සඳහා සුදුසුම ස්ථානය සිමාර්ගේ දරුගැබ යයි ඔවුහු විශ්වාස කරති
කාල්වරයකුට උපත දෙනු දැකීමට අකමැති වූ භාරද්වාජ්වරු සිමාර්හට ඇගේ දරුගැබ විනාශ කරගන්නා මෙන පවසති
කෝපයට පත්වන ඇය සිය පුත්‍රයා ද සමග නිවසින් පිටව යයි
අනතුරුව තවත් වසර 7ක් ගතවෙයි
සිමාර් සිය හොඳම මිතුරකු වූ කපූර් මහතාගේ නිවසේ ඔහුගේ නිවස බලාගනිමින් දිවිගෙවයි. අනෙක් අතින් භාරද්වාජ් පවුල තුළ ඛූෂි නිසි පරිදි පවුල රැක‍බලා නොගනී
මේ හේතුවෙන් ප්‍රේම් සිමාර්ව නැවත නිවසට ගෙන්වා ගැනීමට සිතයි
නමුත් වරදි වැටහීමක් හේතුවෙන් ඔහු සිමාර්ව අත්හරින අතර, ඇයට දික්කසාදය අත්සන් තැබීමට බල කරයි
ඔහු සිමාර් නොමැතිව පිටව යයි
අනතුරුව කතාමාලාවේ තවත් වසර 12ක් ගතවෙයි
එහිදී සිමාර් සහ කපූර් මහතාගේ දරුවන් වැඩී සිටිති
එහි කපූර් මහතා හැර සෙසු සියල්ලෝම සතුටින් සිටිති
කපූර් සැමවිටම සිමාර්ට අවමන් කරයි
මේ අතර භාරද්වාජ් පවුලේ සුජාතා මියගොස් ඇති අතර, ප්‍රෙර්නා සිද්ධාන්ත් සමග ඇමරිකාවේ පදිංචි වෙයි
අංජලි සහ ප්‍රේම් හැර සෙසු පවුලේ සාමාජිකයන්ට ඛුෂි සලකන්නේ අයහපත් අයුරිනි
ඛුෂිගේ හැසිරීම නිසා මාතාජිගේ සිහිය විකල් වෙයි
භාරද්වාජ් පවුලේ සැමදෙනාම සිමාර්ට ද්වේශ කරති
ප්‍රේම් සහ අංජලිගේ දුක්ඛිත තත්ත්වය දකින සිමාර් අංජලිව මුණගැසෙන්නට යයි
නමුත් කෝප වන අංජලි ඇයව නිවසෙන් ඇද දමයි
පොලිසිය පිරිවරා සිමාර් නැවත නිවස වෙත යයි
ඇගේ තත්ත්වය දැක ප්‍රේම් කෙරෙහි වූ පියුෂ්ගේ වෛරය දෙගුණ තෙගුණ වේ
නමුත් ඔහුට සමාව දෙන මෙන් පවසන සිමාර්, තමන්ට නිවස හැරයාමට සිදු වූ හේතුව පියුෂ්ට පැහැදිළි කරයි
මේ අතර, මාතාජි තරප්පු පෙළෙන් ඇදවැටෙයි‍
පසුව ප්‍රේම්ගේ කාරයේ පියුෂ් ගැටෙයි
පළමුවරට ඔවුන් මුණගැසෙන අතර, ප්‍රේම් පියුෂ්ට සිය සමාගමේ රැකියාවක් ලබා දෙයි
චරිත නිරූපණය

ප්‍රධාන චරිත
දීපිකා කාකාර්, සිමාර් ප්‍රේම් භාරද්වාජ් ලෙස (2011–)
ධීරාජ් ධූපර්, ප්‍රේම් රාජේන්ද්‍ර භාරද්වාජ් ලෙස (2013–)
වරුන් ෂර්මා, පියුෂ් ප්‍රේම් භාරද්වාජ් ලෙස (2016–)
සිමාර් සහ ප්‍රේම්ගේ පුත්‍රයායි
වෛශාලි ටක්කර්, අංජලි ප්‍රේම් භාරද්වාජ් ලෙස (2016–)
සිමාර් සහ ප්‍රේම්ගේ දියණියයි
ජ්‍යෝත්ස්නා චන්දෝලා, ඛුෂි සංකල්ප් භාරද්වාජ් / බිල්ලෝ රාණි ලෙස (2012–)

කාජල් ශ්‍රීවාස්තව, වේදේහි ලෙස (2016-)
සිද්ධාර්ත් ශිව්පුරි, වික්‍රම් ලෙස (2016-)

ආවර්තී චරිත

නිකි ෂර්මා, රෝෂ්නි සුමිත් කපූර් ලෙස (2016-)
අභිනන්දන් ජින්දාල්, රෝෂන් සුමිත් කපූර් ලෙස (2016-)
ජයති භාටියා, නිර්මලා දද්දොජි භාරද්වාජ් / මාතාජි ලෙස (2011–)
ඇලන් කපූර්, අමර් මල්හෝත්‍රා ලෙස (2014–)
ෆලාක් නාස්, ජාන්වි අමර් මල්හොත්‍රා ලෙස (2013-)
ආර්යමාන් සෙත්, සංකල්ප් සූර්යේන්ද්‍ර භාරද්වාජ් ලෙස (2013–)
ජාන්වි වොහ්රා, කරුණා සූර්යේන්ද්‍ර භාරද්වාජ් ලෙස (2011–)
ස්නේහාල් සහාව්, උමා සත්‍යේන්ද්‍ර භාරද්වාජ් ලෙස (2011–)
අශු ෂර්මා, සත්‍යේන්ද්‍ර රාජේන්ද්‍ර භාරද්වාජ් ලෙස (2011–)
විශාල් නායක්, ශෛලේන්ද්‍ර රාජේන්ද්‍ර භාරද්වාජ් ලෙස (2015–)
ශ්වේතා සිංහා, පාරි ශෛලේන්ද්‍ර භාරද්වාජ් ලෙස (2011–)
ආදර්ශ් ගෞතම්, රාජේන්ද්‍ර දද්දෝජ් භාරද්වාජ් ලෙස (2011–)
රුෂාද් රානා, සුමිත් කපූර් මහතා ලෙස (2016–)
ජස්වීර් කොවුර්, රිතා කපූර් මහත්මිය ලෙස (2016-)
ආවිකා ගෝර්, රෝලි සිද්ධාන්ත් භාරද්වාජ්/ජුංකි/ශ්‍රැති වර්මා ලෙස (2011–16) (මියගිය)
මනිෂ් රායිසිංහානි, සිද්ධාන්ත් රාජේන්ද්‍ර භාරද්වාජ් ලෙස (2011–16)
මාන්සි ශ්‍රිවාස්තව, ප්‍රෙර්නා සිද්ධාන්ත් භාරච්වාජ් ලෙස (2016)
ෂොආයිබ් ඊබ්‍රහීම්, මුල්කාලීන ප්‍රේම් රාජේන්ද්‍ර භාරද්වාජ් ලෙස (2011–13) (ප්‍රතිස්ථාපිත)
ඍත්වි ජායින්/ස්නේහා චෞහාන්, අංජලි ප්‍රේම් භාරද්වාජ් / අංජු ලෙස (2014–16) (ප්‍රතිස්ථාපිත)
ප්‍රේම් හා සිමාර්ගේ දියණියයි
නිෂිගාන්ධා වාද්, සුජාතා රාජේන්ද්‍ර භාරද්වාජ් ලෙස (2011-16)
ත්විෂා ජායින්, සංජනා ප්‍රේම් භාරද්වාජ්/සංජනා වෛක්‍රාන්ත් මෙහ්තා/සංජු ලෙස (2014–16)
ආහේඛ් ෂර්මා, සංකල්ප් සූර්යේන්ද්‍ර භාරද්වාජ් ලෙස (2011–13) (ප්‍රතිස්ථාපිත)
සහිල් ආනන්ද්/සුමියර් පස්රිචා, ශෛලේන්ද්‍ර රාජේන්ද්‍ර භාරද්වාජ් ලෙස (2011)/(2011–15) (ප්‍රතිස්ථාපිත)
කාන්චි සිං, චෙරී සූර්යෙන්ද්‍ර භාරද්වාජ් ලෙස (2011–12)
අශියේෂ් රෝයි, ෂූර්යේන්ද්‍ර දාදොජ් භාරද්වාජ් ලෙස (2011–13)
ආදේශ් චෞධරි, වෛක්‍රාන්ත් මෙහ්තා ලෙස (2014)
කුනිකා, තාකුරායින් ලෙස (2015)
ප්‍රතීක් ශකුලා, කාර්තික් මෙහ්තා ලෙස (2014)
සධානා ෂර්මා, ප්‍රියා කාර්තික් මෙහ්තා ලෙස (2014)
අංශුල් ත්‍රිවේදි, බාබා (ජ්වාලා දේවිගේ පුත්‍රයා) ලෙස (2014) (මියගිය)
නිමිෂා වඛාරියා, මනෝරංජන් සිං ලෙස (2011–15)
මීරා දියොස්තාලේ, ප්‍රියා ලෙස (2014)
හේමන්ත් චෞධරි, ගජේන්ද්‍ර සිං ලෙස (2015)
ශ්‍රද්ධා මුසාලේ (2015)
සිද්ධාර්ත් වසුදේව්, රායි බහදූර් රාජ්වීර් සිං ලෙස (2015)
සයාන්තනි ඝෝෂ්, රාජ්කුමාරි රාජේශ්වරි ලෙස (2015)
ප්‍රතිචී මිශ්‍රා, ගුරු මා ලෙස (2016)
රෝහිත් ඛුරානා, සෞර්යා සිංහානියා ලෙස (2013) (මියගිය)
ශිඛා සිං, මේඝ්නා සිංහානියා ලෙස (2013-14)
පංකජ් ධීර්, ජම්නාලාල් ද්විවේදි ලෙස (2011–13)
හිමානි ශිව්පුරි, රජ්ජෝ ද්විවේදි ලෙස (2011–13)
ජයා ඔජ්හා, මීනා ජම්නාලාල් ද්වීවේදි ලෙස (2011–13)/(2014)/(2016)
රක්ෂිත් වාහි, ගෞතම් ජම්නාලාල් ද්විවේදි ලෙස (2011–13)
ඛ්‍යාති කේස්වනි, වෛෂ්ණවි ලෙස (2015) (මියගිය) 
ප්‍රතාප් සච්දේව්, සර්පන්ච් (ලීලාගේ පියා) ලෙස (2015) (මියගිය)
ප්‍රියංකා භෝලේ, ලීලා ලෙස (2015) (මියගිය)
මුඝ්ධා ෂා, සක්ෂා බා ලෙස (2015) (මියගිය)
නේහා ලක්ෂ්මි අයියර්, සුර්භි ප්‍රේම් භාරද්වාජ් ලෙස (2014)
විශාල් ආදිත්‍ය සිං, වීරු ලෙස (2012–13)
ප්‍රියංවදා කාන්ත්, අනිෂා ලෙස (2012) (මියගිය)
ස්වාති චිට්නිස්, ශෝභා ලෙස (2013)
බොබී ඩාලිං, බොබී ලෙස (2014)
ශාලිනි සාහුතා, සෝනියා ඔබරෝයි ලෙස (2013–14)
අමිතා ඛොප්කාර්, ජ්වාලා දේවි ලෙස (2014)
ජෙතේන්ද්‍ර, ජතින් වර්මා මහතා ලෙස (2015)
සානා අමින් ෂෙයික්, නේනා ලෙස (2013)
අනිරුධ් සිං, ආචාර්ය අනුරාග් අරෝරා ලෙස (2014–15)
කරුණා වර්මා, ශාන්ති අරෝරා ලෙස (2014)
ශිවංගි ෂර්මා, භක්ති ලෙස (2014)
කානිකා ෂිව්පුරි, ජාන්වි මිත්තණිය ලෙස (2014)

අධි ස්වාභාවික රංගනය

සාරා ඛාන්, ව්‍යාජ රෝලි / මායා ලෙස (2014-15)
ඉච්ඡාධාරී නාගිනියකි
ප්‍රත්‍යූෂා බැනර්ජී, මෝහිනී ලෙස (2015)
රෙෂ්මි ඝෝෂ්, ඉන්ද්‍රවතී ගජේන්ද්‍ර සිං ලෙස (2015)
වින්ධ්‍යා තිවාරි, චන්ද්‍රමණි/චන්දා ප්‍රේම් භාරද්වාජ් ලෙස (2016) 
කාමලිකා ගුහා තාකුර්තා, මහාමායා ලෙස (2016)
 වෛෂ්ණවි ධන්රාජ්, කාම්‍යා ලෙස (2016)
සුජාතා වෛෂ්ණව්, මෙහෙන්දි වාලි ලෙස (2016)
දෙබ්ලිනා චැටර්ජී, දේවිකා/දේවිකා ප්‍රේම් භාරද්වාජ් – පාඨලි දේවි ලෙස (2015–16)
අංජලි ගුප්තා, සුනන්දා ලෙස (2015)
මෝහිනිගේ මව
නීතා ෂෙට්ටි, ආදිති/සුනෛනා වෛක්‍රාන්තා මෙහ්තා ලෙස (2014)
භූතාත්මයකි
අලි හසන්, ශෛතාන් ලෙස (2016)
යක්ෂයෙකි
මේඝ්නා නායිදු, ගයාත්‍රි ලෙස (2015–16)
පාඨලි දේවිගේ ස්වරූපයකි
ජය්ශ්‍රී ටී., බාදි දායන් ලෙස (2016)
ශගුෆ්තා අලි, ව්‍යාජ සුගන්ධා/මාල්ති/රබිනා ලෙස (2016)
ආර්ති සිං, මාධවි ලෙස (2016)
භූතාත්මයකි
කාශ්වි කෝතාරි, චෝටි දුල්හාන් ලෙස (2016)
භූතාත්මයකි

විශේෂ නිරූපණ

ෂාරුක් ඛාන් (2011)
කපිල් ෂර්මා (2014)
සංජීව් කපූර් (2014)
සල්මන් ඛාන් (2015)
සෝනම් කපූර් (2015)

හරස් මාරු කතාංග
කලර්ස් ටීවී

 ස්වරාගිනි
 ශාස්ත්‍රි සිස්ටර්ස්
 බාලිකා වධු
 තප්කි ප්‍යාර් කි
 ඉෂ්ක් කා රන්ග් සෆේද්
 උදාන්

රිෂ්තේ

ස්වරාගිනි
මෙරි ආෂිකි තුම් සේ හි
උදාන්

අනුවර්තන
ජියෝ කහානි නාළිකාව ඔස්සේ මෙහි කථාංග කිහිපක් විකාශය කෙරුණු මුත් අනතුරුව විකාශය නවතා දැමිණි
අනතුරුව එය කලර්ස් නාළිකාවේ සහෝදර නාළිකාවක් වූ රිෂ්තේ නාළිකාව ඔස්සේ විකාශය විය
දෙමළ බසට අනුවර්තනය වූ මෙම කතාමාලාව පොලිමර් ටීවී නාළිකාව ඔස්සේ மூன்று முடிச்சு (මූන්රු මුඩිච්චු) ලෙස විකාශය විය
මලයාලම් බසින් සූර්යා ටීවී නාළිකාව ඔස්සේ ද විකාශය වූ මෙම කතාමාලාව වියට්නාමය තුළ වියට්නාම් බසින් Echannel VTVCab 5 නාළිකාව ඔස්සේ විකාශය විය
පාකිස්ථානය තුළ උර්දු 1 නාළිකාව ඔස්සේ ද මෙය විකාශය වේ
ශ්‍රී ලංකාව තුළ ශක්ති ටීවී නාළිකාව විසින් මෙහි දෙමළ බසින් හඬකැවූ ප්‍රභේදය மூன்று முடிச்சு (මූන්රු මුඩිච්චු) යන නාමයෙන් සිංහල උපසිරැසි සහිතව විකාශය කරන ලදී
සම්මාන සහ නිර්දේශ

මූලාශ්‍ර

ඉන්දියානු රූපවාහිනී සෝප් ඔපෙරා
2011 ඉන්දියානු රූපවාහිනී කතාමාලා ඇරඹීම්
රූපවාහිනී කතාමාලා
ඉන්දියානු ෆැන්ටසි රූපවාහිනී කතාමාලා
දිල්ලිය පසුබිමෙහි නිර්මාණය වූ රූපවාහිනී වැඩසටහන්
ඊස් ප්‍යාර් කෝ ක්‍යා නාම් දූන්
(සිංහල
මේ ප්‍රේමයට මා දෙන නම කුමක් ද
) යනු 2011 ජූනි 6 සිට 2012 නොවැම්බර් 30 දක්වා ස්ටාර් ප්ලස් නාළිකාව ඔස්සේ සතියේ දිනවල විකාශය කෙරුණු ඉන්දියානු දිනපතා සෝප් ඔපෙරාවකි
මෙම කතාමාලාව විස්ථාපනය කරමින් කාලි - ඒක් පුනාර් අවතාර් යන්න විකාශය විය
නොයෙකුත් භාෂාවන්ට හඬකැවුණු මෙම කතාමාලාව දෙමළ බසින් ඉදු කාදලා
යනුවෙන් නම්කෙරිණි
මීට අමතරව තෙලිඟු බසින් චුප්පුලු කලිසිනා ෂුභාවේලා යනුවෙන් ද, මලයාලම් බසින් මෞනම් සම්මාධම් යනුවෙන් ද, තුර්කි බසින් බිර් ගරිප් අස්ක් යනුවෙන් ද විකාශය විය
බෙංගාලි බසින් බොජ්හේනා සේ බොජ්හේනා නම් වූ මෙය, අරාබි බසින් මෙන් නස්රා තාන්යා ලෙස ද, වියට්නාම් බසින් Mối Tình Kì Lạ ලෙස ද, ප්‍රංශ බසින් La Promesse යනුවෙන් ද විකාශය කෙරිණි
ශ්‍රී ලංකාවේ ශක්ති ටීවී නාළිකාව විසින් දෙමළ හඬකැවූ ඉදු කාදලා
කතාමාලාව සිංහල උපසිරැසි සහිතව විකාශය කරන ලදී‍
2013 අගෝස්තු 26 දින මෙම කතාමාලාව ඇසුරෙන් නිපදවූ ඊස් ප්‍යාර් කෝ ක්‍යා නාම් දූන්
ඒක් බාර් ෆිර් (සිංහල
නැවත වරක්) නැමැති කතාමාලාව විකාශය ආරම්භ විය
අවිනාශ් සච්දේව් (ශ්ලෝක් අග්නිහෝත්‍රි) සහ ශ්‍රේනු පරිඛ් (ආස්තා ශ්ලෝක් අග්නිහොත්‍රි) විසින් මෙහි ප්‍රධාන චරිත නිරූපණය කරන ලදී
කෙසේනමුත් මෙම කතාමාලාවට පෙර කතාමාලාවේ අරුමය අභිබවා යා නොහැකි විය
වසර 2ක් පුරා විනාශය වූ මෙම දෙවන කතාමාලාව 2015 ජූනි 13 දින විකාශය අවසන් විය
2015 නොවැම්බර් 24 දින, මුල් කතාමාලාව සිහිපත් කිරීම සඳහා හොට්ස්ටාර් ආයතනය විසින් කථාංග 1ටකින් යුත් මෙහි අවසන් වෙබ් කතාමාලාවක් මුදාහරින ලදී
මෙය ඔවුන් එකට සිටි වසර තුන පිළිබඳ වේ
එන්ටර්ටේන්මන්ට් මාෆියා විසින් මෙම කතාමාලාව නිෂ්පාදනය කෙරුණු අතර, බරුන් සොබ්ති සහ සනායා ඉරානි සුපුරුදු ලෙස මෙහි අර්නාව් සහ ඛුෂිගේ චරිත නිරූපණය කරති
පෙබරවාරි 3 දින වාර්තා සඳහන් කොට ඇත්තේ මෙම වෙබ් කතාමාලාව ලබාගත් ඉහළ ප්‍රේක්ෂක ප්‍රතිචාර හේතුවෙන් මෙහි මුල් කතාමාලාවේ වූ නළු පිරිසම යොදා ගෙන 2016 මාර්තු මස ස්ටාර් ප්ලස් නාළිකාව ඔස්සේ කථාංග 30කින් යුත් කතාමාලාවක් නිර්මාණය කිරීමට බලාපොරොත්තු වන බවයි.

කථාපුවත
කතාමාලාව ඇරඹෙන්නේ ලක්නව්හි ඛුෂි කුමාරි ගුප්තා සහ අර්නාව් සිං රයිසාදා මුණගැසීමෙනි
අර්නාව්ගේ සමාගම විසින් සංවිධානය කරනු ලබන නිරූපණ උත්සවයක විලාසිතා ගමනක යෙදෙන්නට යාමේ දී පය පැටලී ඛුෂි, අර්නාව්ගේ දෑත් මත ඇදවැටෙයි
මෙලෙසින් උත්සවය කඩාකප්පල් වෙයි
කටකතා පැතිරෙන්නට පටන් ගැනීමත් සමග ඛුෂි සහ ඇගේ සොයුරිය වූ පායල්, දිල්ලියෙහි සිය පිය පාර්ශ්වයේ නැන්දණියකගේ නිවස වෙත යයි
රයිසාදාවරුන් ජීවත් වන්නේ ද මෙම පෙදෙසෙහිමය
ධනවත් දැඩි ව්‍යාපාරිකයකු වූ අර්නාව් සිය මවගේ සියදිවි නසාගැනීමෙන් පසු සිය දයාබර සොයුරිය වූ අංජලි හා ඇගේ මිත්‍යා දෘෂ්ටික සැමියා ෂ්‍යාම්, මනෝහාර් මාමා, මනෝරමා නැන්දණිය, මස්සිනා වූ ආකාශ් සහ මිත්තණිය වන දේව්‍යාණි සමග දිවි ගෙවයි. අනෙක් අතින් ඛුෂි පහළ මධ්‍යම පාන්තික න්‍යෂ්ටික පවුලක සිටි විනෝදකාමී තැනැත්තියකි
නොයෙකුත් අවස්ථාවල හමුවන මොවුන් දෙදෙනා එකිනෙකා සමග ගැටෙන අතර, අවසානයේ එකිනෙකා කෙරෙහි උනන්දු වන්නට වෙති
මෙම කතාවේ සිටින ප්‍රධාන එදිරිවාදියා අර්නාව්ගේ මස්සිනා වූ ෂ්‍යාම් ය
ෂ්‍යාම් ඛුෂිව විවාහ කරගැනීමට අදහස් කරයි
සිය සොයුරියගේ විවාහය රැකගැනීම සඳහා ආකාශ් සහ පායල්ගේ විවාහ දිනයේ, අර්නාව් ඛුෂිව විවාහ කරගනියි
පසුව දෙදෙනා විසින් ෂ්‍යාම්ව පලවා හරිනු ලැබෙයි
ක්‍ර‍මයෙන් එකිනෙකා කෙරෙහි ප්‍රේමයෙන් බැ‍‍ඳෙන අර්නාව් සහ ඛුෂි විවාහ වී, සදා සතුටින් ජීවත් වෙති